open-index/open-wikipedia-markdown huggingface dataset:
ಭವ್ಯಶ್ರೀ ಕುಲ್ಕುಂದ

**ಭವ್ಯಶ್ರೀ ಕುಲ್ಕುಂದ** ಮೇರ್ ಯಕ್ಷಗಾನದ ಪ್ರಸಿದ್ಧ ಭಾಗವತೆರ್. ಮೇರ್ ಸುಳ್ಯ ತಾಲೂಕುದ ಮಂಡೆಕೋಲುಡ್ ಪುಟ್ಟುದಿನಿ. ಮೆರೆನ ಅಪ್ಪೆ ಶ್ರೀಮತಿ ರುಕ್ಮಿಣಿ ಬುಕ್ಕೊ ಅಮ್ಮೆರ್ ಶ್ರೀ ವಿಶ್ವನಾಥ. ಮೆರೆನ ಅಮ್ಮೆರ್ ಬುಕ್ಕೊ ಅಜ್ಜೆರ್ ಶ್ರೀ ರಾಮಪ್ಪ ಗೌಡ ಮೊಕಲೆನ ಯಕ್ಷಗಾನದ ಅಭಿಮಾನನೇ ಮೆರೆನ ಯಕ್ಷಗಾನ ಪ್ರೀತಿಗ್ ಕಾರಣ.

## ಶಿಕ್ಷಣ
ಸುಳ್ಯದ ನೆಹರೂ ಮೆಮೋರಿಯಲ್ ಕಾಲೇಜ್‌ಡ್ ಕಲ್ದಿನ ಮೇರ್, ಉನ್ನತ ವ್ಯಾಸಂಗೊನು ಮಂಗಳೂರು ವಿಶ್ವವಿದ್ಯಾಲಯೊಡು ಮಲ್ದೆರ್. ಮೆರೆನ ಭಾಗವತಿಕೆದ ಗುರು ಶ್ರೀ ವಿಶ್ವ ವಿನೋದ ಬನಾರಿ ಬುಕ್ಕೊ ಛಂದಸ್ಸುದ ಗುರು ಶ‍್ರೀ ಗಣೇಶ್ ಕೊಲಕಾಡಿ 

## ಕಾರ್ಯಕ್ರಮೊ
ನಮ್ಮ ಜಿಲ್ಲೆಡ್ ಮಾತ್ರ ಅತ್ತಾಂದೆ ಬೆಂಗಳೂರು, ದೆಲ್ಲಿ, ಬೊಂಬಾಯಿ ಇಂಚ ಮಸ್ತ್ ಕಡೆಟ್ ಕಾರ್ಯಕ್ರಮ ಕೊರ್ತೆರ್. ಮಾತ್ರ ಅತ್ತಾಂದೆ ಮೇರ್ ಆಕಾಶವಾಣಿದ ಬಿ ಗ್ರೇಡ್ ಕಲಾವಿದೆರ್. ಅರೆಬಾಸೆಡ್ ಯಕ್ಷಗಾನ ಪ್ರಸಂಗೊದ ಅನುವಾದದ ಕೆಲಸೊಲಾ ಮೇರ್ ಮಲ್ದೆರ್. ಅರೆಬಾಸೆದ ಯಕ್ಷಗಾನ ತಾಳಮದ್ದಲೆಡ್ ಮೇರ್ ಭಾಗವತಿಕೆ ಮಲ್ದೆರ್.

## ಪ್ರಶಸ್ತಿ ಬುಕ್ಕೊ ಸನ್ಮಾನ
ಸುಳ್ಯ ತಾಲೂಕುದ ೨೦೨೦ ನೇ ಇಸವಿದ ರಾಜ್ಯೋತ್ಸವ ಸಮಾರಂಭೊಡು ಮೆರಗ್ ತಾಲೂಕು ಕನ್ನಡ ರಾಜ್ಯೋತ್ಸವ ಪ್ರಶಸ್ತಿ ತಿಕ್ಕ್ದ್ಂಡ್  ಕೇದಿಗೆ ಪ್ರತಿಷ್ಥಾನೊಡ್ದ್ ಲಕ್ಷ್ಮೀಭಾಸ್ಕರ ಯಕ್ಷ ಸೇವಾ ನಿಷ್ಠ ಪ್ರಶಸ್ತಿ ಮಾತ್ರ ಅತ್ತಾಂದೆ ಕರ್ನಾಟಕ ತುಳು ಸಾಹಿತ್ಯ ಅಕಾಡೆಮಿ, ಕನ್ನಡ ಬುಕ್ಕೊ ಸಂಸ್ಕೃತಿ ಇಲಾಖೆ ವತಿಡ್ ತುಳುಭವನೊಡು ನಡತಿನ ತುಳು ಯಕ್ಷಸಿರಿಡ್ ಸನ್ಮಾನ, ದೆಲ್ಲಿದ ಕರ್ನಾಟಕ ಸಂಗೊಡು ಸನ್ಮಾನ, ಬೊಂಬಾಯಿದ ಬಂಟೆರೆ ಸಂಘೊಡ್ದ್ ಸನ್ಮಾನ ಮೇರೆಗ್ ತಿಕ್ಕ್ ಂದ್ಂಡ್

## ಉಲ್ಲೇಕೊಲು

ವರ್ಗೊ:ವಿಕಿ ಲವ್ಸ್ ವಿಮೆನ್ ಸೌತ್ ಏಶಿಯಾ ೨೦೨೧
ಸುಕ್ರಿ ಬೊಮ್ಮಗೌಡ

*ಜಾನಪದ ಕೋಗಿಲೆ*' ಪಂಡ್ದೇ ಪ್ರಸಿದ್ಧರಾಯಿನ ಸುಕ್ರಿ ಬೊಮ್ಮ ಗೌಡ ಮೇರ್ ಹಾಲಕ್ಕಿ ಒಕ್ಕಲಿಗ ಜನಾಂಗದಾರ್. ಮೂಲತಃ ಉತ್ತರ ಕನ್ನಡ ಜಿಲ್ಲೆದ ಅಂಕೋಲಾ ತಾಲ್ಲೂಕುದ ಬಡಗೇರಿದಾರಾಯಿನ ಮೇರ್ ಸುಕ್ರಜ್ಜಿ ಪಂಡ್ದೇ ಪ್ರಸಿದ್ಧೆರ್. ಸುಕ್ರಜ್ಜಿ ಜಾನಪದ ಹಾಲಕ್ಕಿ ಪದೊನ್ ಪನ್ಪೆರ್. ಸುಕ್ರಜ್ಜಿ ಸುಮಾರು ೫೦೦೦ ಹಾಲಕ್ಕಿ ಪದಕುಲೆನ್ ನೆನಪು ದೀದ್ ಪನ್ಪೆರ್. ಉಂದೆಟ್ಟ್ ಕೆಲವು ೧೦೦ ವರ್ಷೊಡ್ದ್ ಲಾ ಪಿರಾಕ್ ದ ಪದೊಕುಲು. ಈ ಪದೊಕುಲೆನ್ ಪನ್ಪಿನ ಮೆರೆನ್ **ಹಾಲಕ್ಕಿ ಪದೊಕುಲೆನ ಕೋಗಿಲೆ** ಪಂಡ್ದ್ ಲೆಪ್ಪುವೆರ್.  ಕರ್ನಾಟಕ ಜಾನಪದ ಅಕಾಡೆಮಿ ಸುಕ್ರಜ್ಜಿನ ಪದಕೊಲೆನ ಪುಸ್ತಕ ಮಲ್ದ್ ಂಡ್.  ಮಾತ್ರ ಅತ್ತಾಂದೆ ಕಾರವಾರೊದ  ಅಖಿಲ ಭಾರತ ರೇಡಿಯೋ  ಮೆರೆನ ಪದಕುಲೆನ  ಧ್ವನಿಮುದ್ರಣ ಮಲ್ತದ್ ಗ್ರಂಥಾಲಯೊಡು ಸಂರಕ್ಷಣೆ ಮಲ್ದೆರ್.[೧]

## ಜೀವನ
ಅರೆನ ೧೬ನೇ ವರ್ಷೊಗೇ ಮದ್ಮೆ ಆಯಿನ ಮೆರೆಗ್ ರಡ್ಡ್ ಜೋಕುಲು ಮಾತ್ರ ಅತ್ತಾಂದೆ ಒಂಜಿ ಬಾಲೆನ್ ಮೆರ್ ದತ್ತೊಗುಲಾ ದೆತೊಂದೆರ್ ಪರ್ಪಿನ ಅಭ್ಯಾಸೊಡ್ದಾತ್ರ ಬೇಗನೇ ತೀರಿನ ಕಂಡನನ ಸಾವುಡ್ದ್ ಧೃತಿಗೆಡಂದೆ ಸುಕ್ರಜ್ಜಿ ೧೯೯೦ರ ದಶಕೊಡು ಮದ್ಯ ವಿರೋಧಿ ಆಂದೋಲನ್ ನಡಪಾಯೆರ್. ಉಂದೆಡ್ದಾತ್ರ ಹಳ್ಳಿದ  ಸಾರಾಯಿ ಅಂಗಡಿಲೆನ್ ಮುಚ್ಚೊಡಾಂಡ್. ಮೇರ್ ಉತ್ತರ ಕರ್ನಾಟಕದ ಬಡಗೇರಿ ಗ್ರಾಮ ಪಂಚಾಯತಿದ ಸದಸ್ಯೆರ್ ಲಾ ಆದಿತ್ತೆರ್.

## ಪ್ರಶಸ್ತಿ ಬುಕ್ಕೊ ಸನ್ಮಾನ

## ಪಠ್ಯ ಪುಸ್ತಕೊಡು ಮೆರೆನ ಉಲ್ಲೇಕೋ
ಮೆರೆನ ಜನಪದ ಸಂಗೀತ ಕ್ಷೇತ್ರದ ಸಾಧನೆದ ಬಗ್ಗೆ ಕರ್ನಾಟಕ ಶಾಲೆದ ಪಾಠ ಪುಸ್ತೊಕುದು ಒಂಜಿ ಪಾಠ ಉಂಡು.

## ಉಲ್ಲೇಕೊಲು

ವರ್ಗೊ:ವಿಕಿ ಲವ್ಸ್ ವಿಮೆನ್ ಸೌತ್ ಏಶಿಯಾ ೨೦೨೧
ಮಂಜಮ್ಮ ಜೋಗತಿ

**ಬಿ. ಮಂಜಮ್ಮ ಜೋಗತಿ** ಮಂಗಳಮುಖಿರೆಡ್ ಮುಖ್ಯವಾಯಿನ ಪುದರ್. ಮೇರ್ ತೃತೀಯಲಿಂಗವಾದ್ ಬದಲಾಪಿನ ಸಮಯೊಡ್, ಕುಟುಂಬೊಡ್ದ್ ಬಹಿಷ್ಕಾರ ವಾದ್ ಬುಕ್ಕೊ ತನ್ನ ಬದ್ ಕ್ ನ್ ಕಟ್ಟೊಂಡೆರ್ . ಮೆರನ್ ಕುಟುಂಬದಕುಲು ಬಹಿಷ್ಕಾರ ಮಲ್ಪುನ ಪೊರ್ತುಗೇ 'ಜೋಗತಿ' ವೃತ್ತಿನೇ ಬದುಕ್ ಗ್ ಆಧಾರ ಮಲ್ತೊಂದು, ತನ್ನ ೧೮ನೇ ವರ್ಷೊಡ್ದೇ ಕಲಾಸೇವೆ ಮಲ್ತೊಂದು,ಜನಪದ ನೃತ್ಯದ ಮೂಲಕ ಗ್ರಾಮ, ಜಾತ್ರೆ,ಸಂತೆ, ಇಂಚ ಬೇತೆ ಬೇತೆ ಜಾಗೊಡು ಇದಮುಟ್ಟ ಸಾರಗಟ್ಟಲೆ ಪ್ರದರ್ಶನೊಲೆನ್ ಕರ್ನಾಟಕಡ್ ಕೊರ್ತೆರ್. ೨೦೨೧ತ್ತ ಜನವರಿಡ್ ಭಾರತ ಸರ್ಕಾರ, ಮಂಜಮ್ಮನ ಕಲಾಸೇವೆನ್ ಗುರುತಿಸಾದ್ ಪದ್ಮಶ್ರೀ ಪುರಸ್ಕಾರ ಕೊರ್ತುಂಡ್.

## ಪುಟ್ಟು
*ಮೇರ್ ಬಳ್ಳಾರಿ ಜಿಲ್ಲೆದ ಕಲ್ಲುಕಂಬದಾರ್. 'ತಗ್ಗಿನ ಮಠ' ಪನ್ಪಿನ ಊರುಡ್ ಪುಟ್ಟುದಿನಿ. ಮೇರೆನ ಪುಟ್ಟು ಪುದರ್ಮಂಜುನಾಥ. ಶಾಲೆಡ್ ಕುಮಾರ ಬಿ. ಮಂಜುನಾಥಶೆಟ್ಟಿ ಪಂಡ್ದ್ ದಾಖಲಾತ್ತಂಡ್. ಪುಟ್ಟುದಿನ ದಿನ  ೧೮-೦೪-೧೯೬೪. ಮೇರ್ ಎಸ್.ಎಸ್.ಎಲ್.ಸಿ. ಮುಟ್ಟ ಕಲ್ದೆರ್. ಮೆರೆನ ಅಮ್ಮೆರ್ ಶ್ರೀ ಹನುಮಂತಯ್ಯ ಶೆಟ್ಟಿ, ಅಪ್ಪೆ ಶ್ರೀಮತಿ ಜಯಲಕ್ಷ್ಮೀ

## ಜೀವನ
*ಮಂಜಮ್ಮ ಏಳನೇ ಕ್ಲಾಸ್ ಓದುನಗನೇ ತನ್ನ ಶರೀರಡು ದಾದನೋ ವಿಚಿತ್ರ ಬದಲಾವಣೆ ಆಪಿನೆನ್ ತೆರಿಯೋಂಡೆರ್. ಆ ಪೊರ್ತುಗು ಪೊಣ್ಣುಲೆನ ಲೆಕ್ಕ ಉಪ್ಪುನ ಆಸೆಡ್ ಶಾಲೆದ ನಾಟಕೊಲೆಡ್ ಪೊಣ್ಣನ ವೇಷ ಪಾಡೊದಿಂತ್ತೆರ್
* ಪತ್ತನೆತ್ತ ಕ್ಲಾಸ್ ಓದುನ ಪೊರ್ತುಗು ಪುರಾಕಲೆಗ್ ಲಾ ತೋಜುಲೆಕ್ಕ ಆರೆನ ಶರೀರೊಡು ಬದಲಾವಣೆ ಆವರೆ ಶುರುಆಂಡ್. ಮಂಜುನಾಥಶೆಟ್ಟಿನ ನಡವಡಳಿಕೆ ಪೂರಾ ಪೊಣ್ಣಲೆಕ್ಕೊನೇ ಆಂಡ್. ಅಂಚಾದ್ ಆರೆನ ಅಮ್ಮೆರ್ ಆರೆನ್ ಶಾಲೆಡ್ದ್ ಬುಡ್ಪಾದ್ ಪಿಗ್ಮಿ ಸಂಗ್ರಹ ಮಲ್ಪರೆ ಕಡಪುರಿಯೆರ್. ಪೊಣ್ಣ ಲೆಕ್ಕ ಮಲ್ತ್ ಂಡ ಬೆತ್ತೊಡು ಹಾಕೆರೆ ಶುರು ಮಲ್ತೆರ್.
* ನಡುಟ್ಟ್ ಒಂಜಿ ಸರ್ತಿ ವಿಷ ಪರ್ದ್ ಆಸ್ಪತ್ರೆ ಸೇರ್ದಿನ ಮೆರೆನ್ ತೂವರೆ ಇಲ್ಲದಕುಲು ತಿಂಗೊಲುಗಟ್ಟಲೇ ಬರಂದೆ ಉಪ್ಪುನಗ, ಒರ್ತಿಯೇ ಜೀವನ ಮಲ್ಪುನ ನಿರ್ಧಾರ ಮಲ್ಪುವೆರ್.
* ಆರೆಗ್ ಅಪ್ಪೆ ಆದ್, ಗುರುವಾದ್ ಕಾಳಮ್ಮ ಜೋಗತಿ ತಿಕ್ಕುವೆರ್. ಬುಕ್ಕೊ ಆರ್ ಸಮಾಜ ಸೇವೆಡ್ ಲಾ, ಕಲಾಸೇವೆಗ್ ಲಾ ತನ್ನ ಜೀವನೊನು ಮೀಸಲು ದೀಪೆರ್.

## ನಿರ್ವಹಿಸಾಯಿನ ಕೆಲಸ
*ಕರ್ನಾಟಕ ಜಾನಪದ ಅಕಾಡೆಮಿದ ಅಧ್ಯಕ್ಷೆ ಆದಿತ್ತೆರ್

## ಪ್ರಶಸ್ತಿ

## ಹೆಚ್ಚಿನ ಮಾಹಿತಿಗ್
* ಮಂಜಮ್ಮ ಜೋಗತಿ

## ಉಲ್ಲೇಕೊಲು

ವರ್ಗೊ:ವಿಕಿ ಲವ್ಸ್ ವಿಮೆನ್ ಸೌತ್ ಏಶಿಯಾ ೨೦೨೧
ಅಶ್ವಿನಿ ಪೊನ್ನಪ್ಪ

**ಅಶ್ವಿನಿ ಪೊನ್ನಪ್ಪ** ಕರ್ನಾಟಕ ರಾಜ್ಯದ ಕೊಡಗು ಜಿಲ್ಲೆ ಮೂಲದ ಅಂತರರಾಷ್ಟ್ರೀಯ ಖ್ಯಾತಿಯ ಬ್ಯಾಡ್ಮಿಂಟನ್ ಆಟಗಾರ್ತಿ 

ಎಂ.ಎ.ಪೊನ್ನಪ್ಪ ಬುಕ್ಕೊ ಕಾವೇರಿ ಪೊನ್ನಪ್ಪ ದಂಪತಿಲೆನ ಮಗಲಾದ್ ಮೇರ್ ಪುಡ್ಡುದಿನಿ ಬೆಂಗಳೂರು ನಗರಡು (ಸೆಪ್ಟೆಂಬರ್ ೧೮ ತ್ತ ೧೯೮೯ ನೆತ್ತ ಇಸವಿ). ಅಮ್ಮೆರ್ ರಿಸರ್ವ್ ಬ್ಯಾಂಕ್ ಆಫ್ ಇಂಡಿಯಾ ಡ್ ವ್ಯವಸ್ಥಾಪಕೆರಾದ್ ಬುಕ್ಕೊ  ಅಮ್ಮ ನ್ಯೂ ಇಂಡಿಯಾ ಅಸ್ಯೂರೆನ್ಸ್ ಕಂಪೆನಿಡ್ ಕೆಲಸೊಡು ಇತ್ತೆರ್.ಮೇರೆಗ್ ಒರಿ ಮೆಗ್ಯೆಲಾ ಉಲ್ಲೆ.

## ವೃತ್ತಿ ಪೂರ್ವ ಜೀವನ
ಅಶ್ವಿನಿನ ಪ್ರಾಥಮಿಕ ಶಿಕ್ಷಣ ಬೆಂಗಳೂರುಡೇ ನಡತ್ತ್ ಂಡ್. ಬೆಂಗಳೂರುದ ಸೇಂಟ್ ಫ್ರಾನ್ಸಿಸ್ ಕ್ಸೇವಿಯರ್ ಗರ್ಲ್ಸ್ ಹೈಸ್ಕೂಲ್ ಡ್ ಆರೆನ ಶಾಲಾ ಶಿಕ್ಷಣ ಪೂರ್ಣ ಮಲ್ತೆರ್. ಆರ್ನ ಅಮ್ಮೆರೆನ ಕೆಲಸದ ಮಿತ್ತ್ ಆರೆನ ಕುಟುಂಬ ಹೈದರಾಬಾದ್ ಗ್ ಸ್ಥಳಾಂತರ ಆಂಡ್. ಹೈದರಾಬಾದ್ ಡೇ ಅಶ್ವಿನಿ ಆರ್ನ ಪದವಿ ಶಿಕ್ಷಣೊನು ಮುಗಿತೆರ್. ಸದ್ಯ ಮೆರ್ ಪ್ರತಿಷ್ಠಿತ ಓ.ಎನ್.ಜಿ.ಸಿ ಕಂಪೆನಿಡ್ ಕೆಲಸ ಮಲ್ತೊಂದು ಉಲ್ಲೆರ್.  ಶಾಲಾ ಕಾಲೇಜು ದಿನೊಟ್ಟೇ ಬಾಡ್ಮಿಂಟನ್ ದ ಬಗ್ಗೆ ಆಸಕ್ತಿ ಬೊಳೆಪಾಯಿನ ಮೇರ್  ೨೦೦೧ ನ ಇಸವಿಡ್ದ್ ಅಧಿಕೃತವಾದ್ ಸ್ಪರ್ಧೆಡ್ ತೊಡಗಿಸಾವೊಂಡೆರ್.

## ತರಬೇತಿ
ದೀಪಾಂಕರ್ ಭಟ್ಟಾಚಾರ್ಯ ಮೇರ್ ಅಶ್ವಿನಿನ ಮುಖ್ಯ ತರಬೇತುದಾರೆರ್. ಮೆರೆನ ಮಾರ್ಗದರ್ಶನೊಡು ಅಶ್ವಿನಿ ವೃತ್ತಿ ಜೀವನಡು ಎಡ್ಡೆ  ಕ್ರಮಾಂಕೊ ನು  ಅಕ್ಟೋಬರ್ ೧೫, ೨೦೧೦ ಇಸವಿಡ್ ಮುಟ್ಟಿಯೆರ್. ಉಂದೆಕ್ಕ್ ಆರೆಗ್ ಬೆಂಬಲ ಕೊರಿನಾರ್ ಮೆರೆನ ಡಬಲ್ಸ್ ಜೋಡಿ ಜ್ವಾಲಾ ಗುಟ್ಟ ಮೇರ್. ಕೆಲವು ಕಾಲ ಮೇರ್ ಎಡ್ವಿನ್ ಇರೈವನ್ ಬುಕ್ಕೊ ಎಸ್.ಎಂ. ಆರೀಫ್ ಮೆರೆಡ್ದ್ ಲಾ ಮಾರ್ಗದರ್ಶನ/ತರಬೇತಿನ್ ಪಡೆತೆರ್.

## ಕ್ರೀಡಾ ವೃತ್ತಿ ಜೀವನ
2001 ಡ್ ಅಶ್ವಿನಿ ಪೊನ್ನಪ್ಪ ಭಾರತೀಯ ಜೂನಿಯರ್ ಚಾಂಪಿಯನ್ಶಿಪ್ ವಿಜೇತರಾಯೆರ್. 2006ಡ್ ನಡತಿನ ದಕ್ಷಿಣ ಏಷ್ಯನ್ ಕ್ರೀಡಾಕೂಟ ಡು  ಬಂಗಾರ್ ದ ಪದಕಕೊನು ಗೆಂದಿಯೆರ್. 2010 ತ್ತ ಕಾಮನ್ವೆಲ್ತ್ ಕ್ರೀಡಾಕೂಟ ಡು ಆರ್ ಜ್ವಾಲಾ ಗುಟ್ಟ ನೊಟ್ಟುಗು ಸೇರ್ದ್ ಪೊಂಜುವುಲೆನ ಡಬಲ್ಸ್ ಡ್ ಬಂಗಾರ್ ದ ಪದಕ ಗೆಂದಿಯೆರ್.

## ಕೆಲವು ಎದುರಾಳಿನ ವಿರುದ್ಧದ ದಾಖಲೆಲು
ಜ್ವಾಲಾ ಗುಟ್ಟ ನ ಒಟ್ಟುಗು ಸೂಪರ್ ಸೀರೀಸ್ ಫೈನಲ್, ವಿಶ್ವ ಚಾಂಪಿಯನ್ ಶಿಪ್ ಫೈನಲ್, ಬುಕ್ಕೊ ಒಲಿಂಪಿಕ್ ಕ್ವಾರ್ಟರ್ ಫೈನಲ್ ಮುಟ್ಟ ಮುಟ್ಟಿದಿನಕಲೆನ ವಿರುಧ್ಧ ಗೊಬ್ಬುದಿನ ಪಂದ್ಯದ ಫಲಿತಾಂಶಲು.

ಎದುರಾಳಿ ದೇಶ-----------------ಎದುರಾಳಿ ತಂಡ--------------------ಗೆಂದ್ ದಿನ ಅಂತರ
* ಚೀನಾ----Du Jing & Yu Yang                     ---- ------0–1
* ಚೀನಾ----Tang Jinhua & Xia Huan------------------- --------0–1
* ಚೀನಾ----Ma Jin & Wang Xiaoli -----------------------------0–2
* ಚೀನಾ---- Tian Qing & Zhao Yunlei -------------------------0–5
* ಚೀನಾ---- Wang Xiaoli & Yu Yang--------------------------- 0–2
* ಚೀನಾ---- Yang Wei & Zhang Jiewen---- 0–1
* ತೈಪೆ---- Cheng Wen-hsing & Chien Yu-chin---- --------------2–2
* ಡೆನ್ಮಾರ್ಕ್---- Christinna Pedersen & Kamilla Rytter Juhl ----0–2
* ಹಾಂಕಾಂಗ್----Poon Lok Yan & Tse Ying Suet ----------------1–1
* ಇಂಡೋನೇಷ್ಯಾ---- Vita Marissa & Nadya Melati---- ---------1–0
* ಜಪಾನ್---- Mizuki Fujii & Reika Kakiiwa ------------------1–3
* ಜಪಾನ್---- Miyuki Maeda & Satoko Suetsuna ----------------1–4
* ಜಪಾನ್---- Shizuka Matsuo & Mami Naito---- ---------------0–2
* ಕೊರಿಯಾ---- Ha Jung-eun & Kim Min-jung---- --------------0–3
* ಕೊರಿಯಾ---- Lee Hyo-jung & Kim Min-jung------------- ----0–1
* ಕೊರಿಯಾ---- Jung Kyung-eun & Kim Ha-na---- --------------1–1
* ಮಲೇಷ್ಯಾ---- Chin Eei Hui & Wong Pei Tty---- -------------0–4
* ಸಿಂಗಾಪುರ---- Shinta Mulia Sari & Lei Yao -----------------1–3
* ಥಾಯಿಲ್ಯಾಂಡ್---- Duanganong Aroonkesorn & Kunchala Voravichitchaikul---- 1–0

## ಕ್ರೀಡಾ ಸಾಧನೆ
* ಪಾಲ್ ಪಡೆತಿನ ಪಂದ್ಯವಿಶ್ವ ಚಾಂಪಿಯನ್ ಶಿಪ್
* ಕಂಚ್ ದ ಪದಕ |2011ಲಂಡನ್| ಪೊಂಜೊವುಲೆನ ಡಬಲ್ಸ್
* ಪಾಲ್ ಪಡೆತಿನ ಪಂದ್ಯ|ಕಾಮನ್ವೆಲ್ತ್ ಕ್ರೀಡಾಕೂಟ
* ಬಂಗಾರ್ ದ ಪದಕ| 2010 ಕಾಮನ್ವೆಲ್ತ್ ಕ್ರೀಡಾಕೂಟ | ಪೊಂಜೊವುಲೆನ ಡಬಲ್ಸ್
* ಬೊಳ್ಳಿದ ಪದಕ| 2010 ದೆಹಲಿ | ಮಿಶ್ರ ತಂಡ

## ಉಲ್ಲೇಕೊಲು

ವರ್ಗೊ:ವಿಕಿ ಲವ್ಸ್ ವಿಮೆನ್ ಸೌತ್ ಏಶಿಯಾ ೨೦೨೧
ರೀತ್ ಅಬ್ರಹಾಂ

**ರೀತ್ ಅಬ್ರಹಾಂ** ಮೇರ್ ಬೆಂಗಳೂರುದ ಕ್ರೀಡಾಪಟು. ಮೇರ್ ಲಾಂಗ್ ಜಂಪ್  ಬುಕ್ಕೊ ೧೦೦ ಮೀಟರ್ ಹರ್ಡಲ್ಸ್‌ಡ್ ಏಷ್ಯಾದ ಪದಕ ವಿಜೇತೆ ಮತ್ತು ಹೆಪ್ಟಾಥ್ಲಾನ್‌ಡ್ ಮಾಜಿ ರಾಷ್ಟ್ರೀಯ ಚಾಂಪಿಯನ್. ೧೯೯೭ ಡ್ ಅರ್ಜುನ ಪ್ರಶಸ್ತಿ  ಬುಕ್ಕೊ ೧೯೮೩ ಡ್ ರಾಜ್ಯೋತ್ಸವ ಪ್ರಶಸ್ತಿ ಮೇರೆಗ್ ತಿಕ್ಕ್ ಂದ್ಂಡ್. ಅತ್ಲೆಟಿಕ್ ಡ್   ೧೫ ವರ್ಷದ (೧೯೭೬–೧೯೯೨) ವೃತ್ತಿಜೀವನದ ಅನುಭವ ಮೇರೆಗ್ ಉಂಡು.  ರಾಷ್ಟ್ರಮಟ್ಟದ ಚಾಂಪಿಯನ್‌ಶಿಪ್‌ಡ್ ಮೇರ್ ೧೬ ಬಂಗಾರ ಬುಕ್ಕೊ ೧೧ ಬೆಳ್ಳಿ ಪದಕೊನ್ ಗೆಂದ್ ದೆರ್.

ರೀತ್ ಇತ್ತೆಲಾ ಸಕ್ರಿಯ ಕ್ರೀಡಾಪಟು ಬುಕ್ಕೊ ವಿಶ್ವ ಮಾಸ್ಟರ್ಸ್ ಸ್ಪರ್ಧೆಡ್ ನಿಯಮಿತವಾದ್ ಸ್ಪರ್ಧಿಸಾವೊಂದುಲ್ಲೆರ್,  ಬುಕ್ಕೊ ಪದಕೊಲೆನ್  ಗೆಲ್ಲೊಂದುಲ್ಲೆರ್. ಇತ್ತೆ  ಆರ್ನ ಪ್ರಾಯೊದ ವಿಭಾಗೊಡು ಟ್ರಿಪಲ್ ಜಂಪ್‌ಡ್ ವಿಶ್ವ ಬುಕ್ಕೊ ಏಷ್ಯನ್ ಮಾಸ್ಟರ್ಸ್ ಚಾಂಪಿಯನ್ ಆತೆರ್. ಆರ್ ಕ್ಲೀನ್ ಸ್ಪೋರ್ಟ್ಸ್ ಇಂಡಿಯಾದ ಸಹ-ಸಂಸ್ಥಾಪಕರಾದಿತ್ತೆರ್. ಭಾರತದ ವಿವಿಧ ಓಟ ಸ್ಪರ್ಧೆ ಬುಕ್ಕೊ ಮ್ಯಾರಥಾನ್‌ ಗ್ ಆರ್ ಉತ್ತೇಜನ ಕೊರ್ಪಿನ ಕೆಲಸ ಮಲ್ತೊಂದುಲ್ಲೆರ್. ಆರ್ ೨೦೧೪ಡ್ದ್ ಬೆಂಗಳೂರುದ  ಮ್ಯಾರಥಾನ್ - ಶ್ರೀರಾಮ್ ಪ್ರಾಪರ್ಟೀಸ್ ಬೆಂಗಳೂರು ಮ್ಯಾರಥಾನ್‌ದ ರಾಯಭಾರಿಯಾದುಲ್ಲೆರ್. ಇತ್ತೆ ಅರ್ ಎನ್ಇಬಿ ಸ್ಪೋರ್ಟ್ಸ್ ಎಂಟರ್ಟೈನ್ಮೆಂಟ್ ಪ್ರೈವೇಟ್ ಲಿಮಿಟೆಡ್ನ ನಿರ್ದೇಶಕರಾದುಲ್ಲೆರ್.

## ವೈಯಕ್ತಿಕ ಜೀವನ
ಮೈಸೂರುದ ರೀತ್, ತನ್ನ ೧೨ನೇ ವರ್ಷ ಪ್ರಾಯೊಡೇ ಕ್ರೀಡೆಡ್ ಪಾಲ್ ಪಡೆತೆರ್. ಆರ್ ಕ್ರಿಸ್ಟ್ ದ ಕಿಂಗ್ ಡ್ ತನ್ನ ವಿದ್ಯಾಬ್ಯಾಸೊನ್ ಮಲ್ದಿನಾರ್. ಅಥ್ಲೆಟಿಕ್ಸ್ ದೊಟ್ಟುಗು ಆರ್ ಕೊಕೋ, ಬಾಸ್ಕೆಟ್ ಬಾಲ್, ತ್ರೋಬಾಲ್ ಡ್  ತನ್ನ ವಿಶ್ವ ವಿದ್ಯಾನಿಲಯ ಬುಕ್ಕೊ ರಾಜ್ಯೊನ್ ಪ್ರತಿನಿಧಿಸಾದೆರ್.  ಮೆರೆನ ಕಾಲೇಜು ಶಿಕ್ಷಣ ಮಹಾರಾಣಿ ಕಾಲೇಜಿಡ್ ಆತಿನಿ. ಮೆರನ ನಾಲ್ ಸಹೋದರಿಯೆರ್ಲಾ ಬೇತ ಬೇತೆ ಕ್ರೀಡೆ ಡ್ ರಾಜ್ಯ ಬುಕ್ಕೊ ದೇಶೊನ್ ಪ್ರತಿನಿಧಿಸಾದೆರ್. ಮೇರ್ ಶಿಲ್ಕ ಬುಕ್ಕೊ ಶಮಿರ್ ಮೊಕಲೆನ ಅಮ್ಮ.

## ಕ್ರೀಡಾ ಸಾಧನೆ

* ಚಿನ್ನದ ಪದಕ |೧೯೮೯ ಇಸ್ಲಾಮಾಬಾದ್|೧೦೦ ಮೀಟರ್ಸ್ ಹರ್ಡಲ್ಸ್
* ಚಿನ್ನದ ಪದಕ೧೯೮೯ ಇಸ್ಲಾಮಾಬಾದ್|ಲಾಂಗ್ ಜಂಪ್
* ಚಿನ್ನದ ಪದಕ೧೯೯೧ ಕೊಲೊಂಬೊ|ಲಾಂಗ್ ಜಂಪ್
* ಪಾಲ್ ಪಡೆತೆರ್ವಿಶ್ವ ಮಾಸ್ಟರ್ಸ್ ಅಥ್ಲೆಟಿಕ್ಸ್ ಚಾಂಪಿಯನ್ಶಿಪ್ಸ್
* ಚಿನ್ನದ ಪದಕ೨೦೧೩ ಪೋರ್ಟೊ ಅಲೆಗ್ರೆ|ಡಬ್ಲ್ಯೂ೫೦(W50) ಟ್ರಿಪಲ್ ಜಂಪ್
* ಬೊಳ್ಳಿದ ಪದಕ|೨೦೧೧ ಸ್ಯಾಕ್ರಮೆಂಟೊ|ಡಬ್ಲ್ಯೂ೪೫(W45) ಲಾಂಗ್ ಜಂಪ್
* ಬೊಳ್ಳಿದ೨೦೧೧ ಸ್ಯಾಕ್ರಮೆಂಟೊ|ಡಬ್ಲ್ಯೂ೪೫(W45) ಟ್ರಿಪಲ್ ಜಂಪ್
* ಕಂಚ್ ದ ಪದಕ|೨೦೦೩ ಕರೋಲಿನಾ|ಡಬ್ಲ್ಯೂ೪೦(W40) ಲಾಂಗ್ ಜಂಪ್
* ಕಂಚ್ ದ ಪದಕ೨೦೧೩ ಪೋರ್ಟೊ ಅಲೆಗ್ರೆ|ಡಬ್ಲ್ಯೂ೫೦(W50) ಲಾಂಗ್ ಜಂಪ್

೧೫ ವರ್ಷದ (೧೯೭೬–೧೯೯೨) ಸುದೀರ್ಘವಾಯಿನ ಅಥ್ಲೆಟಿಕ್ ವೃತ್ತಿಜೀವನದ ಅವಧಿಡ್ ರೀತ್ ಮೇರ್ ಕರ್ನಾಟಕ ರಾಜ್ಯ ಬುಕ್ಕೊ ಭಾರತೊನ್ ಬೇತೆ ಬೇತೆ  ಸಂದರ್ಭಡು ಪ್ರತಿನಿಧಿಸಾವೊಂದು ಬೈದೆರ್

## ಉಲ್ಲೇಕೊಲು

ವರ್ಗೊ:ಗೊಬ್ಬುದಕುಲು
ವರ್ಗೊ:ವಿಕಿ ಲವ್ಸ್ ವಿಮೆನ್ ಸೌತ್ ಏಶಿಯಾ ೨೦೨೧
ಮೊನ ಮೆಶ್ರಾಮ

**ಮೊನ ರಾಜೇಶ್ ಮೆಶ್ರಾಮ**, ಒರ್ತಿ ಭಾರತೀಯ  ಕ್ರಿಕೆಟ್ ಗೊಬ್ಬುದಾರ್ ಮೆರ್ ಇವರು ಬಲಗೈ ಬ್ಯಾಟ್ಸ್‍ಉಮನ ಅಂಚನೆ ಬಲಗೈ ಮದ್ಯಮ ವೇಗದ ಬೌಲರ್. ದೇಶಿ ಕ್ರಿಕೆಟ್‌ಡ್ ಇಂಡಿಯಾ ಬ್ಲೂ ಕ್ರಿಕೆಟ್ ತಂಡೊಡು ಗೊಬ್ಬುದೆರ್.

## ಆರಂಭಿಕ ಜೀವನ
ಮೊನ ಮೆಶ್ರಾಮ ಸೆಪ್ಟಂಬರ್ ೩೦, ೧೯೯೧ ಕ್ಕ್ |ಮಹಾರಾಷ್ಟ್ರದ ನಾಗಪುರ|ನಾಗಪುರೊಡು ಪುಟ್ಟಿಯೆರ್

## ಮೊನ ಮೆಶ್ರಾಮ್‌ನ  ವೃತ್ತಿ ಜೀವನ
### ಸುರುತ ದರ್ಜೆ ಕ್ರಿಕೆಟ್
ದೇಶಿ ಕ್ರಿಕೆಟ್‍‌ಡ್ ಇಂಡಿಯಾ ಬ್ಲೂ ಕ್ರಿಕೆಟ್ ತಂಡೊಡು ಗೊಬ್ಬುದೆರ್ ಮೆರ್ ಮದ್ಯಮ ಕ್ರಮಾಂಕದ ಬ್ಯಾಟ್ಸ್‌‌ಉಮನ್ ಆದ್ ತಂಡೊಗು ನೇಮಕ  ಆಯೆರ್ ಅಂಚನೆ ಮದ್ಯಮ ವೇಗದ ಬೌಲಿಂಗ ಮಲ್ಪುವೆರ್. ಮೆರೆನ ಆಲ್‌ರೌಂಡ್‍ ಗೊಬ್ಬುದ ಮುಖಾಂತರ ಮೆರ್ ಭಾರತೀಯ ತಂಡೊಗು ನೇಮಕ ಆಯೆರ್.

### ಅಂತರರಾಷ್ಟ್ರೀಯ ಕ್ರಿಕೆಟ್
ಜೂನ್ ೨೪, ೨೦೧೨ ಕ್ ಐರ್ಲೆಂಡ್ಂಡ್ ಐರ್ಲೆಂಡ್‌ ಕ್ರಿಕೆಟ್ ತಂಡೊದ ವಿರುದ್ದ ನಡತಿನ ಏಕೈಕ ಏಕದಿನ ಪಂದ್ಯೊದ ಮುಖಾಂತರ  ಮೊನ ಮೆಶ್ರಾಮ್ ಅಂತರರಾಷ್ಟ್ರೀಯ ಕ್ರಿಕೆಟ್ ಲೋಕೊಗು ಪಜ್ಜೆ ದೀಯೆರ್ ಬುಕ್ಕೊ ಜೂನ್ ೨೬, ೨೦೧೨ಡ್ ಇಂಗ್ಲೆಂಡ್‌ಡ್ ಇಂಗ್ಲೆಂಡ್ ಕ್ರಿಕೆಟ್ ತಂಡೊದ ವಿರುದ್ದ ನಡತಿನ ಸುರುತ ಟಿ-೨೦ ಪಂದ್ಯೊದ ಮುಖಾಂತರ   ಮೊನ ಮೆಶ್ರಾಮ  ಅಂತರರಾಷ್ಟ್ರೀಯ ಟಿ-೨೦ ಕ್ರಿಕೆಟ್  ಲೋಕೊಗು ಪಜ್ಜೆ ದೀಯೆರ್ 

## ಪಂದ್ಯೊಲು
*ಟಿ-೨೦ ಕ್ರಿಕೆಟ್ : **೧೧** ಪಂದ್ಯೊಲು
*ಏಕದಿನ ಕ್ರಿಕೆಟ್ : **೨೬** ಪಂದ್ಯೊಲು

### ಅರ್ಧ ಶತಕೊಲು
* ಏಕದಿನ ಕ್ರಿಕೆಟ್ ಪಂದ್ಯೊಲೆಡ್: **೦೩**

### ವಿಕೇಟ್‌ಲು
* ಟಿ-೨೦ ಕ್ರಿಕೆಟ್ ಪಂದ್ಯೊಲೆಡ್: **೦೧**
* ಏಕದಿನ ಕ್ರಿಕೆಟ್ ಪಂದ್ಯೊಲೆಡ್: **೦೧**

## ಪ್ರಶಸ್ತಿಲು
೨೦೧೦-೧೧ ನ ಋತುದ ಮಾಮಲ್ಲ ಜೂನಿಯರ್ ಲೇಡಿ ಕ್ರಿಕೆಟಿಗೆರ್ ಪನ್ಪಿ ಮಾನಾದಿಗೆ ಪಡೆಯಿನ ಚಿದಂಬರಂ ಪ್ರಶಸ್ತಿ (೮ ಪಂದ್ಯೊಲೆಡ್ ೬೨೩ ರನ್‌ಲು ೧೦೩.೮೩, ಒಂಜಿ ಶತಕ ಬುಕ್ಕೊ ೫ ಅರ್ಧ ಶತಕೊಲು ಸೇರ್ದ್ ).

## ಉಲ್ಲೇಕೊಲು

ವರ್ಗೊ:ಕ್ರಿಕೆಟ್
ವರ್ಗೊ:ಕ್ರೀಡಾ ರಂಗೊಡು ಪೊಂಜೊವುಲು
ವರ್ಗೊ:ವಿಕಿ ಲವ್ಸ್ ವಿಮೆನ್ ಸೌತ್ ಏಶಿಯಾ ೨೦೨೧
ವರ್ಗೊ:ಕ್ರಿಕೆಟ್ ಗೊಬ್ಬುನ ಪೊಂಜವುಲು
ದೀಪ್ತಿ ಶರ್ಮ

thumb|ದೀಪ್ತಿ ಶರ್ಮ
**ದೀಪ್ತಿ ಭಗವಾನ್ ಶರ್ಮ**, ಒರ್ತಿ ಭಾರತೀಯ ಕ್ರಿಕೆಟ್ ಗೊಬ್ಬುದಾರ್  ಮೆರ್ ಎಡಗೈ ಬ್ಯಾಟ್ಸಮಾನ್ ಅಂಚನೆ ಬಲಗೈ ಆಫ್ ಬ್ರೇಕ್ ಬೌಲರ್.

## ಸುರುತ  ಜೀವನ
ದೀಪ್ತಿ  ಅಗಸ್ಟ್ ೨೪, ೧೯೯೭ಡ್  ಆಗ್ರಾ ಉತ್ತರ ಪ್ರದೇಶೊಡು ಪುಟ್ಟಿಯೆರ್. ದೀಪ್ತಿ ಶರ್ಮಾ, ಸುಶಿಲಾ ಬುಕ್ಕೊ ಭಗವಾನ್ ಶರ್ಮಾ ದಂಪತಿಲೆನ ಮಗಳ್. ಏಳು ಜನೊ ಒಪ್ಪ ಪುಟ್ಟಿನಕುಲೆಡ್ ಮೆರ್ ಕಿರಿಯಾಳ್. ಮೆರೆನ ಅಮ್ಮೆರ್  ಭಾರತೀಯ ರೈಲ್ವೆದ ನಿವೃತ್ತ ಮುಖ್ಯ ಮೇಲ್ವಿಚಾರಕೆರ್. ದೀಪ್ತಿ  ತನ್ನ ೦೯ನೇ ವರ್ಸೊಡ್ದೆ ಕ್ರಿಕೆಟ್ ಗೊಬ್ಬುದ ಮಿತ್ತ್ ಉಮೇದ್ ತೋಜಾದೆರ್.

## ದೀಪ್ತಿ ಭಗವಾನ್ ಶರ್ಮನ ವೃತ್ತಿ ಜೀವನ

### ಸುರುತ ದರ್ಜೆ ಕ್ರಿಕೆಟ್
ದೀಪ್ತಿ ೨೦೧೭-೧೮ಡ್ ಹಿರಿಯ ಮಹಿಳಾ ಗೊಬ್ಬುದಾರಯಿನ ಜುಲಾನ್ ಗೋಸ್ವಾಮಿನೊಟ್ಟುಗು ಬಂಗಾಳಗ್ ಬೋಡಾದ್ ಗೊಬ್ಬುದೆರ್. ಈ ಋತುಡು ಮೆರ್ ೦೬ ಪಂದ್ಯೊಲೆಡ್ ೧೦೪ ಸರಾಸರಿಡ್ ೩೧೨ ರನ್‌‌ಲೆನ್ ಪಡೆಯೆರ್, ಮೆರೆನ ಮಾಮಲ್ಲ  ಸ್ಕೋರ್ ೭೭ನ ಒಟ್ಟಿಗೆ ಐನ್ ಅರ್ಧಶತಕೊಲೆನ್ ಪಡೆತೆರ್. ದೀಪ್ತಿ ಒಟ್ಟಾದ್ ೦೯ ವಿಕೇಟ್‍‌ಲೆನ್ ಪಡೆದಿತ್ತೆರ್. ಮೆರ್ ಕೋಲ್ಕತ್ತಾಡ್ ವಿದರ್ಭ ವಿರುದ್ಧ ನಡತಿನ ಪಂದ್ಯೊಲೆಡ್ ೨೬ ರನ್‌ಗ್ ೦೩ ವಿಕೆಟ್ ಪಡೆಯಿನ ಮೆರೆನ ಮಾಮಲ್ಲ ಬೌಲಿಂಗ್.

 ಮೆರ್ ಸುರುತ ೦೬ ಪಂದ್ಯೊಲೆಡ್ ೩೧೩ ರನ್‌ಲೆನ್ ಪಡೆತೆರ್ ಬುಕ್ಕೊ ಪ್ರಸ್ತುತ ಆ ಋತುದ ಜಾಸ್ತಿ ಸ್ಕೋರ ಪಡೆಯಿನಾರಾದಿತ್ತೆರ್. ದೀಪ್ತಿ  ೦೬ ಪಂದ್ಯೊಲೆಡ್  ೦೨ ಶತಕೊಲೆನ್ ಬುಕ್ಕೊ  ಒಂಜಿ ಅರ್ಧಶತಕೊನು ಪಡೆತೆರ್. ಬೆಂಗಳೂರುಡು ಬರೋಡಾ ವಿರುದ್ಧ ೧೦೬ ರನ್ ಪಡೆತೆರ್ ೧೭ ವಿಕೆಟ್ಗಳನ್ನು ಪಡೆತೆರ್. ಬೆಂಗಳೂರುಡು ಕೇರಳ ವಿರುದ್ಧ ನಡತಿನ ಪಂದ್ಯೊಡು  ಕೇವಲ ೧೨ ರನ್‌ಲೆಗ್ ೦೪ ವಿಕೇಟ್ ಪಡೆಯಿನ ಮೆರೆನ ಮಾಮಲ್ಲ ಬೌಲಿಂಗ್.

### ಅಂತರರಾಷ್ಟ್ರೀಯ ಕ್ರಿಕೆಟ್
ನವಂಬರ್ ೨೪, ೨೦೧೪ಡ್ ಬೆಂಗಳೂರುಡು  ದಕ್ಷಿಣ ಆಫ್ರಿಕಾ ವಿರುದ್ದ ನಡತಿನ ಮೂಜನೆ ಏಕದಿನ ಪಂದ್ಯೊದ ಮುಖಾಂತರ  ದೀಪ್ತಿ ಅಂತರರಾಷ್ಟ್ರೀಯ ಕ್ರಿಕೆಟ್ ಲೋಕೊಗು ಪಜ್ಜೆ ದೀಯೆರ್.ಬುಕ್ಕೊ  ಜನವರಿ ೩೧, ೨೦೧೬ಡ್ ಸಿಡ್ನಿಡ್ ಆಸ್ಟ್ರೇಲಿಯಾ ಕ್ರಿಕೆಟ್ ತಂಡೊದ ವಿರುದ್ಧ ನಡತಿನ ಮೂಜನೆ ಟಿ-೨೦ ಕ್ರಿಕೆಟ್ ಪಂದ್ಯೊದ ಮುಖಾಂತರ ಮೆರ್ ಅಂತರರಾಷ್ಟ್ರೀಯ ಟಿ-೨೦‍ ಕ್ರಿಕೆಟ್‌ಗ್ ಪಜ್ಜೆ ದೀಯೆರ್.

## ಪಂದ್ಯೊಲು
* ಏಕದಿನ ಕ್ರಿಕೆಟ್ : **೪೨** ಪಂದ್ಯೊಲು
* ಟಿ-೨೦ ಕ್ರಿಕೆಟ್ : **೨೪** ಪಂದ್ಯೊಲು

### ಅರ್ಧ ಶತಕೊಲು
# ಏಕದಿನ ಪಂದ್ಯೊಲೆಡ್ : **೦೯**

### ಶತಕೊಲು
# ಏಕದಿನ ಪಂದ್ಯೊಲೆಡ್ : **೦೧**

### ವಿಕೇಟ್‌ಲು

# ಏಕದಿನ ಪಂದ್ಯೊಲೆಡ್ : **೪೯** 
# ಟಿ-೨೦ ಪಂದ್ಯೊಲೆಡ್ : **೨೩**

## ಉಲ್ಲೇಕೊಲು

ವರ್ಗೊ:ಕ್ರಿಕೆಟ್
ವರ್ಗೊ:ಕ್ರೀಡಾ ರಂಗೊಡು ಪೊಂಜೊವುಲು
ವರ್ಗೊ:ವಿಕಿ ಲವ್ಸ್ ವಿಮೆನ್ ಸೌತ್ ಏಶಿಯಾ ೨೦೨೧
ವರ್ಗೊ:ಗೊಬ್ಬುದಕುಲು
ಇನ್ನರ್ ವೀಲ್ ಕ್ಲಬ್

**ಇನ್ನರ್ ವೀಲ್** ಕ್ಲಬ್ ಪನ್ಪಿನವು  ಪೊಂಜೊವುಲೆನ ಅಂತರಾಷ್ಥ್ರೀಯ ಸಂಸ್ಥೆ. ಉಂದೆತ್ತ ಉದ್ದೇಶ ದೋಸ್ತಿ, ಸೇವೆ ಬುಕ್ಕೊ ಒರಿಯನೊರಿ ಅರ್ಥ ಮಲ್ತೊನುವು. ೧೦೦ ಡ್ದ್ ಲಾ ಜಾಸ್ತಿ ದೇಶೊಡ್, ೧೦೦೦೦೦ ಡ್ದ್ ಲಾ ಜಾಸ್ತಿ ಸದಸ್ಯೆರ್ ಇತ್ತಿನ ಒಂಜಿ ಜನಪ್ರಿಯ ಸಂಸ್ಥೆ.ಸುರುತ ಕ್ಲಬ್ ಇಂಗ್ಲೆಂಡ್ ದ ಮ್ಯಾಂಚೆಸ್ಟರ್ ಡ್ ಸುರು ಆಂಡ್.

## ಇತಿಹಾಸೊ
೧೯೨೪ ಡ್ಡ್ ಅಧೀಕೃತವಾದ್ ಸುರು ಆಯಿನ ಈ ಸಂಸ್ಥೆನ್ ಒಲಿವೆರ್ ಗೊಲ್ಡಿಂಗ್. ಮೇರ್ ಒಂಜಿ ನರ್ಸ್, ಮೇರ್ ಒಂಜಿ ರೋಟೇರಿಯನ್ ನ ಬೊಡೆದಿ. ಮೇರ್ ನವೆಂಬರ್ ೧೯೨೩ ಡ್ ೨೬ ಬೇತೆ ರೋಟೇರಿಯನ್ ರೆನ ಬೊಡೆದಿಯೆರೆನೊಟ್ಟುಗ್ ಸೇರ್ದ್, ೧೦ ನೇ ಜನವರಿ ೧೯೨೪ ಡ್ ಸುರುತ್ತ ಸಭೆ ಮಲ್ತೆರ್. ಈ ಸಭೆಟ್ ೨೭ ಜನ ಪೊಂಜೊವುಲು ಸೇರ್ದಿತ್ತೆರ್. ಈ ದಿನೋನು ಇತ್ತೆ **ಅಂತರಾಷ್ಥ್ರೀಯ ಇನ್ನರ್ ವೀಲ್ ದಿನ** ಪಂಡ್ದ್ ಪನ್ಪೆರ್. ಉಂದು ಸುರುಕ್ಕ್ ರೊಟೇರಿಯನ್ ನ ಬೊಡೆದಿ ಬುಕ್ಕೊ ಜೋಕುಲೆಗಾದ್ ಸುರುವಾದಿತ್ತ್ ಂಡಲಾ, ಇತ್ತೆ ಉಂದೆಕ್ಕ್ ಸೇರರೆ ರೋಟರಿದೊಟ್ಟುಗುದ ಕೊಂಡಿ ಅಗತ್ಯ ಇಜ್ಜಿ. ೧೯೩೪ ಡ್ ಬ್ರಿಟನ್ ಬುಕ್ಕೊ ಐರ್ಲೇಂಡ್ ಡ್ ಉಂದು ಸಂಸ್ಥೆ ಸುರು ಆಂಡ್.

ಪ್ರಪಂಚದ ಬೇತೆ ಬೇತೆ ಭಾಗೊಡು ಉಂದು ಬುಲೆಯಿಲೆಕ್ಕನೇ, ೧೯೬೭ ನೇ ಇಸವಿಡ್ ಅಂತರಾಷ್ಥ್ರೀಯ ಇನ್ನರ್ ವೀಲ್ ಸುರು ಆಂಡ್.  ಇತ್ತೆ ವಿಶ್ವದ ಪೂರಾ ಭಾಗೊಡುಲಾ ಈ ಕ್ಲಬ್ ಉಂಡು. ಈ ಕ್ಲಬ್ ಅಗತ್ಯ ಇತ್ತಿನಕಲೆಗ್ ಸಹಾಯ ಮಲ್ಪುನೆನೇ ತನ್ನ ಮುಖ್ಯ ಉದ್ದೇಶ ಮಲ್ತೊಂದುಡು. ೨೦೦೮ ನೇ ಇಸವಿದ ಪೊರ್ತುಗು ೧೦೨ ದೇಶೊಲೆಡ್, ೧,೦೦,೦೦೦ ಸದಸ್ಯರೆನೊಟ್ಟುಗು ವಿಶ್ವದ ಒಂಜಿ ಮಲ್ಲ ಪೊಂಜೊವುಲೆನ ಸಂಸ್ಥೆ ಪನ್ಪಿನ ಖ್ಯಾತಿ ಪಡೆತ್ತ್ ಂಡ್.

## ಭಾರತೊಡು ಇನ್ನರ್ ವೀಲ್
ಭಾರತೊಡು ಇನ್ನರ್ ವೀಲ್ ದ ಸುರುತ ಜಿಲ್ಲೆ ೧೯೬೪ ಡ್ ಆಂಡ್. ಸುರುಕ್ ಜಿಲ್ಲೆ-೭೫ ಪಂಡ್ದ್ ಪುದರ್ ಇತ್ತಿನ ಉಂದೆಕ್ಕ್ ಬುಕ್ಕೊ ಜಿಲ್ಲೆ-೩೦೫ ಪಂಡ್ದ್ ಪುದರ್ ದೀಯೆರ್. 1969 ಡ್ ಶ್ರೀಮತಿ ಮಾಲತಿ ರಾಣ ಪನ್ಪಿನಾರ್ ಉಂದೆತ್ತ ಸುರುತ್ತ ಭಾರತೊದ ರಾಯಭಾರಿ ಆದಿತ್ತೆರ್. 1976ಡ್ ಇನ್ನರ ವೀಲ್ ಕ್ಲಬ್ ದ ಸಂಘ ಭಾರತ ಬುಕ್ಕೊ ಶ್ರೀಲಂಕೊಡು ಸುರು ಆಂಡ್.  ಉಂದೆತ್ತ ಸುರುತ್ತ ಅಧ್ಯಕ್ಷೆ ಶ‍್ರೀಮತಿ ರಕ್ಷಾ ಮೆಹ್ತಾ. ಈ ಸಂಘೊದ ಸುರುತ್ತ ಸಮ್ಮೇಳನ ಬೊಂಬಾಯಿಡ್ ೧೯೭೭ ಡ್ ಆಂಡ್. ಡಾ| ಬೀನ ವ್ಯಾಸ್ ಪನ್ಪಿನಾರ್ ೨೦೨೦-೨೧ನೇ ಸಾಲ್ ದ ಅಧ್ಯಕ್ಷೆಯಾದುಲ್ಲೆರ್. ಸುಮಾರ್ ೨೭ ಇನ್ನರ್ ವೀಲ್ ಜಿಲ್ಲೆಡ್ ಉಪ್ಪುನ ಬೇತೆ ಬೇತೆ ಕ್ಲಬ್ ಲು ಕೆಲಸ ಮಲ್ತೊಂದು ಉಲ್ಲ.ಇನ್ನರ್ ವೀಲ್ ಕ್ಲಬ್ ದ ಮೂಜಿ ಮುಖ್ಯ ಉದ್ದೇಶೊಲು : ೧. ನಿಜವಾಯಿನ ಸ್ನೇಹೊಗು ಉತ್ತೇಜನ ಕೊರ್ಪಿನ ೨. ಸೇವೆದ ಆದರ್ಶೋನು ಉತ್ತೇಜಿಸಾವುನ  ೩.ಅಂತರಾಷ್ಟ್ರೀಯ ಸಹಬಾಳ್ವೆನ್ ಉತ್ತೇಜಿಸಾವುನ  

## ಇನ್ನರ್ ವೀಲ್ ಜಿಲ್ಲೆ 318
ಕರ್ನಾಟಕದ ಜಿಲ್ಲೆಲಾಯಿನ ದಕ್ಷಿಣ ಕನ್ನಡ, ಉಡುಪಿ, ಚಿಕ್ಕಮಗಳೂರು, ಚಾಮರಾಜನಗರ, ಹಾಸನ, ಕೊಡಗು, ಮೈಸೂರು ಬುಕ್ಕೊ ಶಿವಮೊಗ್ಗ ಸೇರ್ದ ಆತಿನ ಇನ್ನರ್ ವೀಲ್ದ ಜಿಲ್ಲೆ 318.

## ಉಲ್ಲೇಕೊಲು

ವರ್ಗೊ:ಸೇವಾ ಸಂಸ್ಥೆಲು
ಅದಿತಿ ಅಶೋಕ್

**ಅದಿತಿ ಅಶೋಕ್** (ಪುಟ್ಟುದಿನಿ: ೨೯ ಮಾರ್ಚ್ ೧೯೯೮) ಒರ್ತಿ ಭಾರತೀಯ ವೃತ್ತಿಪರ ಗಾಲ್ಫರ್. ಬೆಂಗ್ಳೂರುದ ಮೇರೆ ಭಾರತೊನು ಒಲಂಪಿಕ್ಸ್ ಡ್ ಪ್ರತಿನಿಧಿಸಾದೆರ್,ಮೆರೆನ ಸುರುತ್ತ್ ಒಲಂಪಿಕ್ಸ್ ೨೦೦೬ನೇ ಇಸವಿದ ಒಲಂಪಿಕ್ಸ್. ವಿಶ್ವೊಡು ೨೦೦ ರೇಂಕ್ ಡ್ ಉಲ್ಲೆರ್.

## ಖಾಸಗಿ ಜೀವನೋ
ಮೇರ್ ಬೆಂಗ್ಳೂರ್ ದ ಅಶೋಕ್ ಗುದ್ಲಮಣಿ ಬುಕ್ಕೊ ಮಹೇಶ್ವರಿ ಮೆರೆನ ಮಗಲ್. ದ ಫ್ರಾಂಕ್ ಆಂತೋಣಿ ಪಬ್ಲಿಕ್ ಶಾಲೆ ಡ್ ಕಲ್ದಿನ ಮೇರ್ ೨೦೧೬ ಟ್ಟ್ ತನ್ನ ಪದವಿ ಶಿಕ್ಷಣ ಮುಗಿತೆರ್.  ತಅನ್ನ ೫ನೇ ವರ್ಷದ ಪ್ರಾಯೊಡೇ ಗಾಲ್ಫ್ ಕಲ್ಪರೆ ಸುರು ಮಲ್ತಿತ್ತೆರ್.೨೦೧೬ ನೇ ಒಲಂಪಿಕ್ಸ್ ಡ್ ಆರೆನ ಅಮ್ಮೆರ್ ಕ್ಯಾಡಿ(ಗಾಲ್ಫರ್ ನ ಬ್ಯಾಗ್ ಕೊನೊಪಿನಕುಲು) ಆದಿತ್ತ್ ಂಡ, ಆರೆನ ಅಮ್ಮ ಮಹೇಶ್ವರಿ ೨೦೨೦ ಟೊಕಿಯೋ ಒಲಂಪಿಕ್ಸ್ ಡ್ ಕ್ಯಾಡಿ ಆದ್ ಆರೆನ ಸಹಾಯೊಗ್ ಇತ್ತೆರ್.

## ಗಾಲ್ಫರ್ ಆದ್
ತನ್ನ ೧೨ನೇ ವರ್ಷ ಪ್ರಾಯೊಡು **ಏಷ್ಯಾ ಫೆಸಿಪಿಕ್ ಇನ್ವಿಟೇಶನ್ ಟೂರ್ನಮೆಂಟ್ ** ಗೊಬ್ಬಿಯೆರ್.  ೨೦೨೧, ೨೦೧೩ ಬುಕ್ಕೊ ೨೦೧೪  ಈ ಮೂಜಿ ವರ್ಷೊಲಾ ಆರೆಗ್ ನ್ಯಾಷನಲ್ ಜ್ಯೂನಿಯರ್ ಚಾಂಪಿಯನ್ ಶಿಪ್  ತಿಕ್ಕ್ ಂದ್ಂಡ್. ೨೦೧೩ ಟ್ಟ್ ಮೇರ್ ಏಷ್ಯನ್ ಯುತ್ ಗೇಮ್ಸ್ ಬುಕ್ಕೊ ೨೦೧೪ ನೇ ಇಸವಿಡ್ ಯುತ್ ಒಲಂಪಿಕ್ಸ್ ಬುಕ್ಕೊ ಏಷ್ಯನ್ ಗೇಮ್ಸ್ ಗೊಬ್ಬುದೆರ್. ಉಂದು ರಡ್ಡ್ ಲಾ ಗೊಬ್ಬುದಿನ ಒರ್ತಿಯೇ ಗಾಲ್ಪರ್ ಮೇರ್.
೨೦೧೯ ಡ್ಡ್ ಸಿಪಿ ವಿಮೆನ್ಸ್ ಓಪನ್ ಬುಕ್ಕೊ ಲೇಡೀಸ್ ಯುರೋಪಿಯನ್ ಟೂರ್ ಡ್ ರಡ್ಡನೇ ಸ್ಥಾನ ಪಡೆದಿತ್ತೆರ್.

## ೨೦೧೬ ನೇ ಒಲಂಪಿಕ್ಸ್‌‍ಡ್
೨೦೧೬ಟ್ಟ್ ರಿಯೋ ಡಿ ಜನೈರೋ ಡ್ ನಡತಿನ ಒಲಂಪಿಕ್ಸ್ ಡ್ ಮೇರೇ ಪೂರಾ ಗೋಲ್ಪರ್ ಡ್ದ್ ಲಾ ಎಲ್ಯಾರ್ ಆದಿತ್ತೆರ್ 

## ೨೦೨೦ ನೇ ಒಲಂಪಿಕ್ಸ್ ಡ್
೨೦೨೧ಟ್ಟ್ ಟೋಕಿಯೋಡ್ ನಡತಿನ ೨೦೨೦ ಒಲಂಪಿಕ್ಸ್ ಡ್ ನಾಲನೇ ಸ್ಥಾನ ದೆತೋಡೆಂರ್. ಬೆಳ್ಳಿ ದ ಜಾಗೋಡೇ ಇತ್ತಿನ ಆರ್ ಕಡೆಕ್ ೪ನೇತ್ತ ಸ್ಥಾನ ಪಡೆಯೆರ್, ೨೦೨೧ ನೇ ಒಲಂಪಿಕ್ಸ್ ಡ್ ಭಾರೊತದ  ಜನೊಕುಲುಲಾ ಆಸಕ್ತಿಡ್ ಗಾಲ್ಪ್ ತೂಪಿಲೆಕ್ಕ ಮಲ್ತೆರ್.

## ಅಮೆಚ್ಯೂರ್ ಗೆಲುವುಲು
* ೨೦೧೧ ಉಷಾ ಕರ್ನಾಟಕ ಜೂನಿಯರ್, ದಕ್ಷಿಣ ಭಾರತ ಜೂನಿಯರ್, ಫಾಲ್ದೊ ಸರಣಿ ಏಷ್ಯಾ - ಭಾರತ, ಪೂರ್ವ ಭಾರತದ ಪೊಂಜೊವುಲೆನ ಟೊಲಿ, ಅಖಿಲ ಭಾರತ ಚಾಂಪಿಯನ್ಷಿಪ್
* ೨೦೧೨  ಉಷಾ ಸೇನೆ ಚಾಂಪಿಯನ್ಷಿಪ್, ಅಖಿಲ ಭಾರತ ಜೂನಿಯರ್
* ೨೦೧೩ ಏಷ್ಯಾ ಪೆಸಿಫಿಕ್ ಜೂನಿಯರ್ ಚಾಂಪಿಯನ್ಷಿಪ್
* ೨೦೧೪ ಪೂರ್ವ ಭಾರತದ ಪೊಂಜೊವುಲೆನ ಅಮೆಚ್ಯೂರ್, ಉಷಾ ಐ ಜಿ ಯು ಅಖಿಲ ಭಾರತ ಪೊಂಜೊವುಲೆನ ಬುಕ್ಕೊ ಪೊಣ್ಣುಲೆನ ಚಾಂಪಿಯನ್ಷಿಪ್
* ೨೦೧೫ ಸೇನಾ ಪೊಂಜೊವುಲೆನ ಬುಕ್ಕೊ ಜೂನಿಯರ್ ಚಾಂಪಿಯನ್ಷಿಪ್, ಸೇಂಟ್ ನಿಯಮ ಟ್ರೋಫಿ, ದಕ್ಷಿಣ ಭಾರತೊದ ಪೊಂಜೊವುಲೆನ ಬುಕ್ಕೊ ಜೂನಿಯರ್ ಗರ್ಲ್ಸ್ ಚಾಂಪಿಯನ್ಷಿಪ್, ಲೇಡೀಸ್' ಬ್ರಿಟಿಷ್ ಓಪನ್ ಅಮೆಚ್ಯೂರ್ ಸ್ಟ್ರೋಕ್ ಪ್ಲೇ ಚಾಂಪಿಯನ್ಷಿಪ್, ಥೈಲ್ಯಾಂಡ್ ಅಮೆಚ್ಯೂರ್ ಓಪನ್.
ಮೂಲ:

## ವೃತ್ತಿಪರ ಗೆಲುವುಲು
* ೨೦೧೧ ಹೀರೊ ವೃತ್ತಿಪರ ಪ್ರವಾಸ ಲೆಗ್ ೧, ಹೀರೊ ವೃತ್ತಿಪರ ಪ್ರವಾಸ ಲೆಗ್ ೩ (ರಡ್ಡ್ ಲಾ ಅಮೆಚ್ಯೂರ್)

## ಇತ್ತಿನ ತಂಡೊಲು
* ಎಸ್ಪಿರಿಟೊ ಸ್ಯಾಂಟೋ ಟ್ರೋಫಿ: ೨೦೧೨,೨೦೧೪

## ಉಲ್ಲೇಕೋ
ಪೊಂಜೊವುಲೆನ ಸಬಲೀಕರಣ

ಪೊಂಜೊಲೆನ ಸಬಲೀಕರಣ ಪಂಡ ಶಕ್ತಿವಂತೆರಾದುಪ್ಪುನು ಅತ್ತ್ಂಡ ಎಡ್ಡೆ ಅಧಿಕಾರ್ ಹೊಂದುದುಪ್ಪುನು. ಸಬಲತೆ ಪನ್ಪಿನವು ಅಂಜೊವುಲು ಬುಕ್ಕೊ ಪೊಂಜೊವುಲು ರಡ್ಡ್ ಜನೊಕುಲಾ ಸಮಾಜೊಡೂ ಬದ್ಕರೆ ಬೋಡುಪ್ಪುನ
ಒಂಜಿ ಶಕ್ತಿ. ಒಂಜಿ ಪೊಂಜೊವು ಸ್ವತಂತ್ರವಾದ್, ಆಲೆನ ಇ‍ಷ್ಟ ಪ್ರಕಾರ ಸ್ವಾವಲಂಬಿಯಾದ್ ಬದುಕ್ಂಡ ಅವೆನ್ ಸಬಲತೆ ಪಂದ್ ಪನೊಲಿ. ಪೊಂಜೊವೆನ ಸಬಲತೆ ಅಕಲೆನ ಮಾನಸಿಕ ಸ್ಠಿತಿ ಮಿತ್ತ್ ಲಾ ಅವಲಂಬಿನಾದುಂಡು. ಒವ್ವೇ ರೀತಿದ ಅಸಮಾನತೆಗ್ ಬಲಿ ಆವಂದೆ ತನ್ನ ಜೀವನದ ಬಗ್ಗೆ ನಿರ್ಣಯ ದೆತೊನುನ, ಓದು, ಕೆಲಸ, ಮದಿಮೆ, ಸಂತಾನದ ಬಗೆಟ್ ತೀರ್ಮಾನ ಮಲ್ಪುನ ಸ್ವಾತಂತ್ರ್ಯ ಇತ್ತ್ ಂಡ ಅವ್ವೇ ಸಬಲತೆ. ಸಾಮಾಜಿಕವಾದ್, ರಾಜಕೀಯವಾದ್  ಬುಕ್ಕೊ ಆಡಳಿತೊಡು ಪಾಲ್ ಪಡೆಪಿನ ಶಕ್ತಿ ಇತ್ತ್ ಂಡ ಅವುಲಾ ಪೋಜೊವುಲೆನ ಸಬಲೀಕರಣ. ಆರ್ಥಿಕ ಸ್ವಾತಂತ್ರ್ಯ, ಹಕ್ಕುಲೆನ ಬಗೆತ ಗೇಣ, ಆರೋಗ್ಯ ಸೇವೆ, ಆಸ್ತಿ ಸಂಪನ್ಮೂಲದ ಮಿತ್ತ್‌ದ ಒಡೆತನ ಇಂಚಿನವು ಪೋಜೊವುಲೆಗ್ ಇತ್ತ್ ಂಡ ಅಪಗ ಪೊಂಜೊವು ಸಬಲೆ.

## ಸಬಲತೆಗ್ ಕಾರಣ ಆಪಿನ ಅಂಶೊಲು
* ಕೆಲಸ: ತನ್ನ ಶಕ್ತಿ ಸಾಮರ್ಥೊಗು ಅನುಗುಣವಾಗಿ ಸರ್ಕಾರಿ ಬುಕ್ಕೊ ಖಾಸಗೀ ಕ್ಷೇತ್ರೊಡು ಕೆಲಸ ಮಾತ್ರ ಅತ್ತಾಂದೆ ಸ್ವ ಉದ್ಯೋಗೊದ ಅವಕಾಶ.
* ಆರೋಗ್ಯ: ಎಡ್ಡೆ ಒಣಸ್ ತಿನಸ್ ಬುಕ್ಕೊ ಬಂಜಿನಾಲ್ ಆದುಪ್ಪುನಗ  ಬುಕ್ಕೊ ಪೆದ್ದ್ ನಗ ತಿಕ್ಕೊಡಾಯಿನ ಎಡ್ಡೆ ಆರೋಗ್ಯ ಸೇವೆ 
* ಸಂಪನ್ಮೂಲದ ಬಳಕೆಗ್ ಅವಕಾಶೊಲು: ಇಲ್ಲಡ್, ಸಮಾಜೊಡು ಬುಕ್ಕೊ ಕೆಲಸದ ಜಾಗೋಡು ಸಂಫನ್ಮೂಲದ ಬಳಕೆಗ್ ಅವಕಾಶ ಇಪ್ಪೊಡು.
* ಸಾಮಾಜಿಕ ಬುಕ್ಕೊ ರಾಜಕೀಯ ಆಡಳಿತೊಡು ಪಾಲ್ ಪಡೆದ್ ತೀರ್ಮಾನ್ ದೆತೆನುನ ಅವಕಾಶ 
* ಆರ್ಥಿಕ ಸ್ವಾವಲಂಬನೆ:ಬೆನ್ಪಿನೆಕ್ಕ್ ತಕ್ಕ ಪ್ರತಿಫಲ, ಆಸ್ಥಿ ಬುಕ್ಕೊ ಕೆಲಸ ದಾಲಾ ಅಸಮಾನತೆ ಉಪ್ಪಂದೆ ತಿಕ್ಕುನ ಅವಕಾಶ ಮಾತ್ರ ಅತ್ತಾವಂದೆ ಕಾಸ್ ಸಂಪಾದನೆ ಬುಕ್ಕೊ ಖರ್ಚಿ ಮಲ್ಪುನೆತ್ತ ಬಗೆತ ಸ್ವಾತಂತ್ರ್ಯ.  
* ವೃತ್ತಿ ಕೌಶಲ್ಯ, ಸಂವಹನ, ಒಟ್ಟುಗು ಕೆಲಸ ಮಲ್ಪುನ ಕೌಶಲ್ಯ, ಆತ್ಮಗೌರವ ಬುಕ್ಕೊ ಆತ್ಮವಿಶ್ವಾಸ ಉಂದೆನ್ ಬುಲೆಪಾವುನ.

## ಪೊಂಜೊವುಲೆನ ಸಬಲೀಕರಣದ ಉದ್ದೇಶೊಲು
ಸಮಾಜೊಡುಪ್ಪುನ ಲಿಂಗ ತಾರತಮ್ಯನ್ ಕಮ್ಮಿ ಮಲ್ಪರೆ ಬುಕ್ಕೊ ಪೊಂಜೊವುಲೆನ ಗೌರವ ಹಾಗೂ ಸಾಮಾಜಿಕಸ್ಥಾನಮಾನೊನ್ ಎಡ್ಡೆ ಮಟ್ಟೋಗು ಕೊನವರೆಗ್ ಅಕಲೆನ ಸಬಲೀಕರಣದ ಅಗತ್ಯ ಮಸ್ತ್ ಉಂಡು.  ಅಕಲೆಡ್ ಉಪ್ಪುನ ಅಪೂರ್ವ ಸಾಮರ್ಥೊನು ಗುರುತಿಸಾದ್. ಅವೆನ್ ಬೊಲ್ಪುಗ್ ಕನ್ಪಿನಂಚಿನ ಆತ್ಮವಿಶ್ವಾಸ ಕನವರೆಗ್ ಸಬಲೀಕರಣ್ ಆವೊಡು. ಪೊಂಜೊವುಲೆನ್ ಹಕ್ಕ್ ಅಕಲೆನ ಬಗೆಟ್ ಉಪ್ಪುನ್ ಕಾನೂನುದ ಬಗ್ಗೆ ತೆರಿಪುಲೆಕ್ಕ ಮಲ್ಪುನಲಾ ಸಬಲೀಕರಣದ ಉದ್ದೇಶ. ಬಂಜಿನಕಲೆಗ್, ಪೆದ್ಮೆದಿನಕಲೆಗ್ ಇಪ್ಪೊಡಾಯಿನ ಆರೋಗ್ಯದ ತಿಳಿವಳಿಕೆ ಬುಕ್ಕೊ ಪೆದ್ದುನಗ ಬುಕ್ಕೊ ಜೋಕುಲೆನ್ ತಾಂಕುನ ಪೊರ್ತುಡ್ ಉಪ್ಪೊಡಾಯಿನ ತಿಳುವಳಿಕೆ ಕೊರ್ಪಿನ ಸಬಲೀಕರಣದ ನನೊಂಜಿ ಉದ್ದೇಶ.

## ಸಬಲರಾಯಿನ ಪೊಂಜೊವುಲೆಡ ತೋಜಿ ಬರ್ಪಿನ ಗುಣೊಕುಲು
* ದೈಹಿಕ ಬುಕ್ಕೊ ಮಾನಸಿಕ ಆರೋಗ್ಯ ಉತ್ತಮ ಸ್ಥಿತಿಟುಪ್ಪುಂಡು.
* ಆತ್ಮ ಗೌರವ, ಆತ್ಮವಿಶ್ವಾಸ ಇತ್ತಿನ ಸ್ವಾಭಿಮಾನ ಇತ್ತಿನ ಸ್ವಾವಲಂಬಿಲಾದುಪ್ಪುವೆರ್
* ತನ್ನ ಹಕ್ಕ್ ಲೆನ ಬಗೆತ ತಿಳಿವಳಿಕೆ ಉಪ್ಪುಂಡು.  
* ಶಿಕ್ಷಣ ಬುಕ್ಕೊ ಬೇಲೆದ ಅವಕಾಶ ತಿಕ್ಕುಂಡು.
* ಆರ್ಥಿಕವಾದ್ ಸ್ವಾತಂತ್ರವಾದುಪ್ಪುವೆರ್ 
*  ಆರ್ಥಿಕ, ಸಾಮಾಜಿಕ,ರಾಜಕೀಯ ಬುಕ್ಕೊ ಅಡಳಿತ ಕ್ಷೇತ್ರೊಡುಲಾ ಮೊಕುಲು ಪಾಲ್ ಪಡೆಪೆರ್.
* ಸಂವಹನ ಕೌಶಲ ಬುಕ್ಕೊ ನಾಯಕತ್ವದ ಗುಣ ಇತ್ತ್ ದ್ ಮೊಕುಲು  ಸಮಾಜದ ಸಂಘ ಸಂಸ್ಥೆದ ಕೆಲಸೊಲೆಡ್ ಪಾಲ್ ಪಡಪೆರ್
* ಆಡಳಿತ ಬುಕ್ಕೊ ರಾಜಕೀಯ ವ್ಯವಹಾರೊಡು ಆತ್ಮವಿಶ್ವಾಸೊಡು ಪಾಲ್ ಪಡೆಪೆರ್.
* ಪೂರಾ ಸೌಲಭ್ಯೊಲೆನ್ ಬುಕ್ಕೊ ಅವಕಾಶೊಲೆನ್ ಪಡೆಪಿನ ಮಾರ್ಗ ತೆರಿದುಪ್ಪುವೆರ್. 
* ಶೋಷಣೆಗೆ ತಿಕ್ಕಂದೆ ಉಪ್ಪುನ  ಬುಕ್ಕೊ ಶೋಷಣೆ ಆಂಡಲಾ ನ್ಯಾಯ ಗೋಸ್ಕರ ಹೋರಾಟ ಮಲ್ಪುನ ಶಕ್ತಿ ಉಪ್ಪುಂಡು.
* ಮದ್ಮೆದ ಪ್ರಾಯ, ಸಂತಾನೋತ್ಪತಿ, ಆರೋಗ್ಯ, ಜೋಕುಲೆನ ಸಂಖ್ಯೆದ ಬಗ್ಗೆ ತಿಳಿವಳಿಕೆ ಉಪ್ಪುಂಡು.
* ಸಾಮಾಜಿಕ ನ್ಯಾಯ, ಶೋಷಣೆದ ವಿರುದ್ದದ ಹೋರಾಟೊಡುಲಾ ಪಾಲ್ ಪಡೆಪೆರ್.

## ಪೊಂಜೊವುಲೆನ ಸಬಲೀಕರೊಣೊಡು ಶಿಕ್ಷಣದ ಪಾತ್ರ
ಪೊಂಜೊವುಲೆನ ಜೀವನೊಡು ಸಬಲತೆ ಕನವರೆಗ್ ಶಿಕ್ಷಣ ಒಂಜಿ ಮುಖ್ಯವಾಯಿನ ಮಾರ್ಗ. ಪೊಂಜುವುಲ್ ಕಲ್ತೆರ್ ಡ ಅವು ಅಕಲೆನ ಉದ್ಯೋಗೊಗು ತಾದಿ ತೋಜಪಾವುಂಡು. ಅವು ಮಾತ್ರ ಅತ್ತಾಂದೆ ಅಕಲೆನ ಹಕ್ಕ್, ಆರೋಗ್ಯ, ಜೋಕುಲೆನ ಸಮಸ್ಯೆ ಇಂಚ ಮಾತ ವಿಷಯೊದ ಬಗೆಟ್ ತೆರಿಯೊನರೆಲಾ ಉಪಯೋಗೊಗು ಬರ್ಪುಂಡು. ಸಾಮಾಜಿಕವಾದ್, ರಾಜಕೀಯವಾದ್ ಪಾಲ್ ಪಡೆಯರೆಲಾ ಶಿಕ್ಷಣ ಸಹಾಯ ಮಲ್ಪುಂಡು. ಅಂಚಾದ ಓದಿನ ಪೋಜೊವುಲೆನ ಜೀವನೊಡು ಓದು, ಪ್ರತ್ಯಕ್ಷ ಬುಕ್ಕೊ ಪರೋಕ್ಷವಾದ್ ಅಕಲೆನ್ ಸಬಲೆಯಾದ್ ಮಲ್ಪುನ ಶಕ್ತಿನ್ ಪಡೆತ್ತ್ಂಡ್.

## ಉಲ್ಲೇಕೊಲು

ವರ್ಗೊ:ಪೊಂಜೊವುಲೆನ ಸಬಲೀಕರಣ
ಅವನಿ ಚತುರ್ವೇದಿ

**ಅವನಿ ಚತುರ್ವೇದಿ** (ಪುಟ್ಟುದಿನಿ ೨೭ ಅಕ್ಟೋಬರ್ ೧೯೯೩) ಮಧ್ಯಪ್ರದೇಶದ ರೇವಾ ಜಿಲ್ಲೆದ ಭಾರತೀಯ ಪೈಲಟ್. ಮೋಹನ ಸಿಂಗ್, ಭಾವನಾ ಕಾಂತ್ ಬುಕ್ಕೊ ಮೇರೆನ್ ಜೂನ್ ೨೦೧೬ ಟ್ಟ್ ಭಾರತೀಯ ವಾಯುಪಡೆತ ಫೈಟರ್ ಸ್ಕ್ವಾಡ್ರನ್‌ಗೆ ಸೇರಿಸಾಯೆರ್. ಮೆರೆನ್ ಅದಗದ ರಕ್ಷಣಾ ಸಚಿವೆ ಮನೋಹರ್ ಪರಿಕ್ಕರ್ ಮೇರ್ ೧೮ ಜೂನ್ ೨೦೧೬ ಕ್ಕ್ ದೇಶದ ಸೇವೆ ಮಲ್ಪರೆ  ನಿಯೋಜಿಸಿಸಾಯೆರ್.

ಯುದ್ಧ ವಿಮಾನನು ಬುಡಿನ ಸುರುತ್ತ ಪೋಂಜೊವು  ಅಧಿಕಾರಿ ಪನ್ಪಿನ  ಗೌರವ  ಫ್ಲೈಯಿಂಗ್ ಆಫೀಸರ್ ಆಯಿನ ಮೇರೆಗ್ ತಿಕ್ಕ್ ಂದ್ಂಡ್, ಒರ್ತಿಯೇ ಯುದ್ಧವಿಮಾನ ರಾಪಾವುನ  ಮೂಲಕ  ಅಂಜೊವೊಲೆಗ್ ಮಾತ್ರ ಪಂಡ್ದ್ ಇತ್ತಿನ ಸಾಮ್ರಾಜ್ಯೊಗು ಪ್ರವೇಶ ಮಲ್ತೆರ್. ಬನಸ್ಥಾಲಿ ವಿದ್ಯಾಪೀಠಡ್ದ್, ೭ ಅಕ್ಟೋಬರ್ ೨೦೧೮ ಡ್ ಮೇರ್  ಡಾಕ್ಟರೇಟ್ ಪದವಿ ಪಡೆಯೆರ್.

## ಸುರುತ್ತ ಜೀವನ
ಅವನಿ ೨೭ ಅಕ್ಟೋಬರ್ ೧೯೯೩ ದಾನಿ ಪುಟ್ಟಿಯೆರ್. ಮೆರೆನ ಅಮ್ಮೆರ್ ದಿನಾರ್ ಚತುರ್ವೇದಿ, ಎಂ.ಪಿ.ದ ಜಲ ಸಂಪನ್ಮೂಲ ಇಲಾಖೆಡ್ ಅಧೀಕ್ಷಕ ಎಂಜಿನಿಯರ್ ಆದಿತ್ತೆರ್. ಆರೆನ ಅಮ್ಮ ಗೃಹಿಣಿ. ಅವನಿನ ಅಣ್ಣೆಲಾ  ಸೇನೆಡ್ ಅಧಿಕಾರಿ. ಚತುರ್ವೇದಿ ಮೆರೆಗ್ ಚೆಸ್, ಟೇಬಲ್ ಟೆನಿಸ್, ಸ್ಕೆಚಿಂಗ್ ಬುಕ್ಕೊ ಪೇಂಟಿಂಗ್ ಮಸ್ತ್ ಇಷ್ಟ. ಆಂಡ ಅವನಿ ಆರೆನ ಅಣ್ಣಡ್ದ್   ಸ್ಫೂರ್ತಿ ಪಡೆಯೆರ್ ಬುಕ್ಕೊ ಆರೆನ ಕಾಲೇಜು ಬನಸ್ಥಾಲಿ ವಿಶ್ವವಿದ್ಯಾಲಯೊದ ಫ್ಲೈಯಿಂಗ್ ಕ್ಲಬ್‌ಡ್ ಕೆಲವು ಗಂಟೆ ರಾಪಿನ ಅನುಭವ ಪಡೆದಿತ್ತೆರ್, ಉಂದು ಆರೆಗ್ ಐಎಎಫ್‌ಗ್ ಸೇರರೆ ಪ್ರೇರಣೆ ಆಂಡ್.

## ಶಿಕ್ಷಣ
ಅವನಿ ಚತುರ್ವೇದಿ ಮೇರ್ ಆರೆನ  ೨೫ ನೇ ಪ್ರಾಯೊಡು ಹೈದರಾಬಾದ್ ವಾಯುಪಡೆತ ಅಕಾಡೆಮಿಡ್ ತನ್ನ ತರಬೇತಿನ್ ಮುಗಿತ್ತೆರ್. ಆರ್ ಮಧ್ಯಪ್ರದೇಶದ ಶಹ್ದೋಲ್ ಜಿಲ್ಲೆದ ಡಿಯೋಲೊಂಡ್ ಪನ್ಪಿನ ಎಲ್ಯ ಪಟ್ಟಣೊಡು ಶಾಲಾ ಶಿಕ್ಷಣನ್ ಮುಗಿತೆರ್. ೨೦೧೪ ಡ್ ರಾಜಸ್ಥಾನದ ಬನಸ್ಥಾಲಿ ವಿಶ್ವವಿದ್ಯಾಲಡ್ದ್ ತಂತ್ರಜ್ಞಾನೊಡು ಪದವಿ ಪಡೆಯಿನ ಮೇರ್  ಎಎಫ್‌ಸಿಎಟಿ ಪಾಸಾಯೆರ್.

## ಸೇನಾ ಜೀವನ
ದುಂಡಿಗಲ್ (ಹೈದರಾಬಾದ್) ಡುಪ್ಪುನ ಏರ್ ಫೋರ್ಸ್ ಅಕಾಡೆಮಿಡ್ ಒಂಜಿ ವರ್ಷದ ಕಠಿಣ ತರಬೇತಿನ್ ಮುಗಿತ್ತಿ ಬುಕ್ಕೊ, ಆರ್ ಜೂನ್ ೨೦೧೬ ಡ್ ಫೈಟರ್ ಪೈಲಟ್ ಆಯೆರ್. ಬುಕ್ಕೊ ಕರ್ನಾಟಕದ ಬೀದರ್‌ಡ್ ಹಂತ III ತರಬೇತಿನ್ ಮುಗಿತ್ತಿ ಬುಕ್ಕೊ ಆರೆಗ್ ಫೈಟರ್ ಜೆಟ್‌ ಲೆಕ್ಕ ರಾವೆರ ಆಪುಂಡು.. ೨೦೧೮ ಡ್, ಅವನಿ ಚತುರ್ವೇದಿ ಗುಜರಾತ್‍ದ ಜಮ್‍ನಗರೊಡ್ದ್ ಎಮ್‍ಐಜಿ-೨೧ ಬೈಸನ್ ವಿಮಾನ ರಾಪಾವರೆ ಸುರು ಮಲ್ದಿನತ್ತಂದೆ,  ರಷ್ಯೊಡು ತಯಾರಾತಿನ ಸೂಪರ್ ಸೋನಿಕ್ ಯುದ್ಧವಿಮಾನೊಡು ಸುಮಾರು ೩೦ ನಿಮಿಷ ಮುಟ್ಟ  ಯಶಸ್ವಿಯಾಗದ್ ಹಾರಾಟ ಮಲ್ತೆರ್. ಈ ಮೂಲಕ ಅವನಿ ಒರ್ತಿಯೇ ಯುದ್ಧವಿಮಾನ ರಾಪಾಯಿನ ಸುರುತ್ತ ಪೊಂಜೊವಾಯೆರ್. ೨೦೧೮ ಡ್ ಅವಾನಿಗ್ ಫ್ಲೈಟ್ ಲೆಫ್ಟಿನೆಂಟ್ ಪದವಿ ಕೊರಿಯೆರ್.

## ಉಲ್ಲೇಕೊಲು
ಮಂಗಳಮುಖಿ

**ಮಂಗಳಮುಖಿ** ಪಂಡ ಅಂಚಿದ್ಡ್ ಆಣ್ ಲಾ ಅತ್ತಂದಿನ ಇಂಚಿಡ್ದ್ ಪೊಣ್ಣುಲಾ ಅತ್ತಂದಿನ ಮನಸ್ಸ್ ದ ಒಂಜಿ ಸ್ಥಿತಿ. 'ತೃತೀಯ ಲಿಂಗ' ಅತ್ತ್ಂಡ 'ಮಂಗಳಮುಖಿ' ಪನ್ಪಿನ ಶಬ್ಧೊಲು ಇತ್ತೆ ಎಚ್ಚಾದ್ ಉಪಯೋಗಿಸಾವೊಂದುಲ್ಲೆರ್. ದುಂಬು ಇಂಚಿನಕಲೆನ್ ನಪುಂಸಕ, ಚಕ್ಕ, ಕೋಜಾ, ಹಿಜ್ರಾ, ಚನ್ನಪಟ್ಟಣ, ದ್ವಿಲಿಂಗಿ, ಶಿಖಂಡಿ ಪಂಡ್ದ್ ಲೆತ್ತೊಂದಿತ್ತೆರ್. 'ಹಿಜರಾ' ಪನ್ಪಿನವು  ಪರ್ಷಿಯನ್ ಬಾಸೆದ ಪದ.

## ಮಂಗಳಮುಖಿಯರಾವರೆ ಕಾರಣ
*ಮಂಗಳಮುಖಿ ಪುಟ್ಟುನಗ ಆಣ್ ಬಾಲೆಂದೇ ಎನ್ನುವೆರ್. ತೂವರೆ, ದೇಹ ರಚನೆಲಾ ಅಂಚೆನೇ ಉಪ್ಪುಂಡು.  ಆಂಡ ಅಂದಾಜು ೧೨-೧೩ ನೇ ವರ್ಷ ಪ್ರಾಯೊಡು ಮನಸ್ಸ್ ಡ್ ಭಾವನೆದ ಬದಲಾವಣೆ ಸುರು ಆಪುಂಡು. ಶಾಲೆಡ್ ಆಣನ ಕಡೆಕೇ ಆಕರ್ಷಣೆ ಸುರು ಆವು ಮಾತ್ರತ್ತಾಂದೆ, ಶಾಲೆದ ನಾಟೊಕೊಲೆಡ್ ಪೊಣ್ಣನ ಪಾತ್ರೊನೇ ಬೋಡು ಫಂಡ್ದ್ ಹಠ ಮಲ್ಪರೆಲಾ ಯಾವು.  ೧೮-೧೯ ನೇ ವರ್ಷ ಪ್ರಾಯೊಗು ದೇಹ ಆಣನ ಆಂಡಲಾ ಮನಸ್ಸ್ ಡ್ ತಾನ್ ಪೊಣ್ಣು ಪಂದ್ ಗೊತ್ತಾವರೆ ಸುರು ಆಪುಂಡು.

## ವಿಧಕೊಲು
ಮಂಗಳಮುಖಿಯೆರೆಡ್ ಬೇತೆ ಬೇತೆ ವಿಧೊಕುಲುಂಡು. ಕೆಲವೆರೆಗ್  ಪುಟ್ಟುನಗನೇ ಹಾರ್ಮೋನ್‌ದ ಸಮಸ್ಯೆ ಇತ್ತ್‌ದ್, ಅಕಲೆನ ಮಾನಸಿಕ ಸ್ಥಿತಿ ಪೊಣ್ಣ ಲೆಕ್ಕ ಉಪ್ಪುಂಡು. ನನ ಕೆಲವೆರೆಗ್ ಹಾರ್ಮೋನ್‌ಡ್ ಆಣನ ಗುಣ ಇತ್ತಂಡಲಾ ಆಣನ ಕಡೆಕೇ ಆಕರ್ಷಿತರಾಪೆರ್. ಪೊಣ್ಣುನಲೆಕ್ಕ ಕುಂಟು ಪಾಡುನ ಮಂಗಳಮುಖಿಲೆನ್ ಸಾಟ್ಲ ಪಂಡ್‌ದ್‌ಲಾ ಆಣನ ಲೆಕ್ಕ ಕುಂಟು ಪಾಡುನ ಮಂಗಳಮುಖಿಯೆರೆನ್ ಪಂತಿ ಸಾಟ್ಲ ಪಂದ್ ಲೆಪ್ಪುವೆರ್. ಉಡುಪಿ ಬುಕ್ಕೊ ಕುಡ್ಲ‌ಡ್ ಮೊಕಲೆನ  ಅಭಿವೃದ್ಧಿಗಾದ್ "ಗೈಡ್" ಪನ್ಪಿನ ಸಂಸ್ಥೆ ಬೇಲೆ ಬೆನೊಂದುಂಡು..

= ಪ್ರಾಚೀನ ಕಾಲೊಡು ==
* ಪ್ರಾಚೀನ ಕಾಲೊಡ್ದ್ ಲಾ ಮಂಗಳಮುಖಿ ಬುಕ್ಕೊ ಸಲಿಂಗ ರತಿತ ಉಲ್ಲೇಖ ತೂವೆರ ತಿಕ್ಕುಂಡು. ಅಮೆರಿಕ, ಆಫ್ರಿಕಾ, ಗ್ರೀಸ್, ರೋಮ್, ರಷ್ಯಾ, ಈಜಿಪ್ಟ್, ಜಪಾನ್ ಇಂಚಿನ ದೇಶೊಡ್ ಸಲಿಂಗರತಿತ ಪ್ರತಿಮೆಲು, ಚಿತ್ರೊಲು ತೂವರೆ ತಿಕ್ಕುಂಡು. 
* ವಾತ್ಸಾಯನನ ಕಾಮಸೂತ್ರಡುಲಾ ಉಂದೆತ್ತ ಉಲ್ಲೇಖ ತಿಕ್ಕುಂಡು.

## ಪುರಾಣೊಡು ಉಲ್ಲೇಕೊಲು
ಹಿಂದೂ ಪುರಾಣೊಡು ಹರಿ-ಹರರ ನಡುತ ಸಂಬಂಧೊಡು ಪುಟ್ಟುನ ಅಯ್ಯಪ್ಪನ ಕಥೆ, ಸ್ಕಂದ ಪುರಾಣಡೊ ರಡ್ಡ್ ಅಂಜೊವುಲು ಕಂಡನಿ ಬೊಡೆದಿಲೆಕ್ಕ ಬದುಕ್ ದಿನ ಪ್ರಸಂಗ,  ರಡ್ಡ್ ಪೊಂಜೊವುಲೆನ ಸಂಬಂಧೊಡು ಪುಟ್ಟಿನ  ಭಗೀರಥನ ಕಥೆ, ಮಹಾಭಾರತತೊಡು ದ್ರುಪದ ತನ್ನ ಮಗಲ್ ಶಿಖಂಡಿನಿನ್ ಮಗಲೆಕ್ಕನೇ ಬೊಲೆಪಾದ್ ಪೊಣ್ಣು ಕನ್ತ್ ಮದ್ಮೆ ಮಲ್ಪುನ ಪ್ರಸಂಗ, ಊರ್ವಶಿನ ಶಾಪೊಡ್ದ್ ಬೃಹನ್ನಳೆ ಆಪಿನ ಅರ್ಜುನೆ, ಉಂದು ಪೂರಾ ಶರೀರದ ವ್ಯತ್ಯಾಸೊಲು ತೃತೀಯ ಲಿಂಗೊಗು ಸಂಬಂಧ  ಪಟ್ಟಿನ ಪಂಡ್ದ್ ಪನ್ಪೆರ್.

## ಮೈತ್ರಿ ಯೋಜನೆ
ಕೋಥಿ, ಮಂಗಳಮುಖಿ, ಜೋಗಪ್ಪ, ಹಿಜ್ರಾ, ಎಫ್.ಟು.ಎಂ. ಇಂಚಿನಕುಲು ಪೂರಾ ಲಿಂಗತ್ವ ಅಲ್ಪಸಂಖ್ಯಾತ ಸಮುದಾಯೊದುಲಾಯಿ ಬರ್ಪೆರ್. ಮೊಕಲೆಗ್ ತಿಂಗೊಲುಗ್ 500 ರು. ಮಾಸಿಕ ಮಾಸಾಶನ ಕೊರ್ಪಿನ ಯೋಜನೆನೇ ‘ಮೈತ್ರಿ ಯೋಜನೆ'. ಇತ್ತೆನೇ ನಮ್ಮ ರಾಜ್ಯೊಡು ೩೦೦ ಡ್ದ್ ಲಾ ಜಾಸ್ತಿ ಜನ ಈ ಯೋಜನೆತ ಅಡಿಟ್ ಬರ್ಪೆರ್.

## ಮಂಗಳಮುಖಿಯೆರೆನ ಮನಃಸ್ಥಿತಿ
* ಬೇತೆ ಜನೊಕುಲೆಗ್ ತೋಜುನ ಅಕುಲು ಪಾಡುನ ಸೀರೆ, ಲಿಪ್‌ಸ್ಟಿಕ್ ಬುಕ್ಕೊ ಅಕಲೆನ ತಾಟಿ ಬುಕ್ಕೊ ಸ್ವರ. ಆಂಡ ಅಕಲೆನ ಮನಸ್ಸ್ ದ ಬೇನೆ ಏರಗ್ ಲಾ ಅರ್ಥ ಆಪುಜಿ. ಅಕಲೆನ ಅತ್ತಂದಿನ ತಪ್ಪುಗ್ ಅಕುಲು ಕುಟುಂಬ ಬುಕ್ಕೊ ಸಮಾಜೊದ ನಿರ್ಲಕ್ಷ್ಯೊಗು ಗುರಿ ಆಪೆರ್ 
* ಶತಮಾನಲೊಡ್ದ್ ಪೂರಾ ರೀತಿದ ಅವಮಾನ, ಲೈಂಗಿಕ ದೌರ್ಜನ್ಯ, ನಿರ್ಲಕ್ಷ್ಯ ಉಂದೆನ್ ಸಹಿಸಾವೊಂದು ಬಯ್ದೆರ್. ನನ ಸಹಿಸಾವರೆ ಸಾಧ‍್ಯ ಇಜ್ಜಿ. ಸಮಾಜೊದ ಮುಖ್ಯ ವಾಹಿನಿಡ್ ಬದ್ಕರೆ ಬುಡ್ಲೆ ಪನ್ಪಿನ ಅಕಲೆನ ಆಗ್ರಹ.
* ಇಲ್ಲದಕಲೆನ ಒಟ್ಟುಗು ಇಪ್ಪರೆ ಆಪುಜಿ, ಬಾಡಿಗೆಗ್ ಇಲ್ಲ್ ಕೊರ್ಪುಜೆರ್, ಕೆಲಸ ಕೊರ್ಪುಜೆರ್, ಹೆಚ್ಚಿನಕುಲು ಇಲ್ಲ್ ಬುಡ್ದ್ ಬಯ್ದಿನೆಟ್ಟಾತ್ರ ಶಿಕ್ಷಣ ಉಪ್ಪುಜಿ, ಅಂಚಾದ್ ಸರಕಾರ ಎಂಚಿನಾಂಡಲಾ ಸೌಲಭ್ಯ ಅಕಲೆಗ್ ಕೊರೊಡು ಪನ್ಪಿನ ಅಕಲೆನ ಆಸೆ.

## ಉಲ್ಲೇಕೊಲು

ವರ್ಗೊ:ವಿಕಿ ಲವ್ಸ್ ವಿಮೆನ್ ಸೌತ್ ಏಶಿಯಾ ೨೦೨೧
ಬೊಂಡೊಲ್

**ಬೊಂಡೊಲ್** ಮಾರ್ಗದ ಬರಿಟ್, ಖಾಲಿ ಜಾಗೊಡು, ಬುಕ್ಕೊ ಕೆಲವು ಸರ್ತಿ ತಾರೆದ ಮುದೆಲ್ ಡ್ ತೋಜಿ ಬರ್ಪಿನ ದಯ್ಯಿ. ಉಂದು *ಸೊಲನೇಶಿಯೆ* ಕುಟುಂಬೊಗು ಸೇರ್ದಿನ ದೈಯಿ. ಉದೆತ್ತ ವೈಜ್ಞಾನಿಕ ಪುದರ್ *ಪೈಸೇಲಿಯ ಪೆರುವಿಯಾನಾ*. ಉಂದೆಕ್ಕ್ ಕೆಲವು ಕಡೆಟ್ ಅಜ್ಜನಕಾಯಿ, ಕೆಲವೆರ್ ಅಟ್ಟ್ ಮುಡ್ಕು ಪಂಡ್‌ದ್ಲಾ ಲೆಪ್ಪುವೆರ್.  ಉಂದೆಕ್ಕ್ ಇಂಗ್ಲಿಸ್‌ಡ್ ನೇಟಿವ್ ಗೂಸ್‌ಬೆರಿ, ಫಾರೆಸ್ಟ್ ಕೇಪ್ ಗೂಸ್‌ಬೆರಿ ಪಂದ್ ಲೆಪ್ಪುವೆರ್.

## ಬುಲೆಪಿನ ದೇಶೊಲು
ಈ ದಯ್ಯಿ ಭಾರತ,ಮಲೇಶಿಯ, ಆಸ್ಟ್ರೇಲಿಯಾ ಬುಕ್ಕೊ ಬಲೂಚಿಸ್ತಾನೊಡು ಬುಲೆಪುಂಡು.

## ದಯ್ಯಿತ ವಿವರಣೆ
ಈ ದಯ್ಯಿ ೨೦-೫೦ಸೆಂ.ಮೀ ಮಲ್ಲ ಇಪ್ಪುಂಡು.  ಉಂದೆಕ್ಕ್ ನೇರಳೆ(ತಿಳಿನೇರಳೆ) ಕಂದು ಮಿಶ್ರ ಬಣ್ಣದ  ಕಾಂಡ,ಬೊಲ್ದು ಬಣ್ಣದ ಪೂ ಬುಕ್ಕೊ ಪಚ್ಚೆ ಬಣ್ಣೊದ ಇರೆ ಉಪ್ಪುಂಡು. ಉಂದೆತ್ತ ಕಾಯಿದ ಪಿದಯಿದ ಚೊಲಿ  
ಪುಗ್ಗೆದ ಲೆಕ್ಕ ತೋಜುಂಡು. ಅಯ್ತ ಉಲಾಯಿ ಗೋಲಿಯಾಕಾರದ ಕಾಯಿ, ಚೆರ್ರಿ ಪಂರ್ದ್ ದ ಲೆಕ್ಕ ತೋಜುಂಡು. ಫಿನೋಲಿಕ್ಸ್, ಆಲ್ಕಲೋಯಿಡ್, ಸ್ಟೀರೋಯಿಡ್, ಫ್ಲೇವನೋಯಿಡ್, ಪನ್ಪಿನ ರಾಸಾಯನಿಕೊಲು ಉಂದೆಟ್ಟ್ ಉಂಡು. ಉಂದೆತ್ತ ಪಂರ್ದ್, ಬೇರ್, ಇರೆ ವಿಷಕಾರಿ ಅತ್ತ್ ಂಡಲಾ ಪಂರ್ದ್ ದ ಸುತ್ತ ಉಪ್ಪುನ ಚೋಲಿಡ್ ವಿಷತ್ತ ಅಂಶ ಉಂಡು. ಉಂದ್ ಉಲಾಯಿದ ಪಂರ್ದ್ ದ ರಕ್ಷಣೆ ಗ್ ಉಪ್ಪುನ.

## ಉಪಯೋಗೊಲು
ಇಡೀ ದಯ್ಯಿ ನ್ ಸಾಂಪ್ರದಾಯಿಕ ಚಿಕಿತ್ತ್ಸಾ ಪದ್ಧತಿದ್ ಉಪಯೋಗಿಸಾವೆರ್. ತರೆಬೇನೆ, ಕೆಬಿ ಬೇನೆ, ಗಂಟ್ ಬೇನೆ ಇಂಚಿನೆಟ್ಟ್ ಪೂರಾ ಉಂದೆನ್ ಉಪಯೋಗಿಸಾವೆರ್. ಈ ಪಂರ್ದ್ ತಿನರೆಲಾ ಬಾರೀ ರುಚಿ ಉಪ್ಪುಂಡು.

## ಬೊಂಡೊಲ್ - ಚಿತ್ರ ಸಂಪುಟೊ

file:Physalis peruviana0.jpg
file:Physalis, lat. Physalis peruviana, Blasenkirschen.jpg
file:A Physalis peruviana flower.jpg
File:Physalis peruviana IMG 2262.jpg
file:Physalis, lat. Physalis peruviana 01.jpg
file:Golden berries - Physalis peruviana.jpg
file:Physalis peruviana fruits close-up.jpg


## ಉಲ್ಲೇಕೊಲು
ಗುಂಜನ್ ಸಕ್ಸೇನ

ಫ್ಲೈಟ್ ಲೆಪ್ಟಿನಂಟ್ **ಗುಂಜನ್ ಸಕ್ಸೇನಾ** (ಪುಟ್ಟುದಿನಿ:೧೯೭೫) ಮೇರ್ ಭಾರತೀಯ ವಾಯುಪಡೆತ್ತ ಒಂಜಿ ಅಧಿಕಾರಿ. ಮೇರ್ ದುಂಬುಡು ಹೆಲಿಕಾಪ್ಟರ್ ದ ಪೈಲೆಟ್ ಲಾ ಅಂದ್. ಮೇರ್ ೧೯೯೪ ನೇ ಇಸವಿಡ್ ಭಾರತೀಯ ವಾಯು ಪಡೆಕ್ ಸೇರ್ದ್, ೧೯೯೯ ತ್ತ ಕಾರ್ಗಿಲ್ ಯುದ್ದೊಡು ಭಾಗವಹಿಸಾಯೆರ್. ಆರೆನ ಜೀವನಡ್ದ್ ಪ್ರಾಭಾವಿತವಾಯಿನ ಸಿನೆಮಾಲಾ ಬಯ್ದ್ ಂಡ್ ಗುಂಜನ್ ಸಕ್ಸೇನಾ ಕಾರ್ಗಿಲ್ ಯುದ್ದೊಡು ಪಾಲ್ ಪಡೆಯಿನ ರಡ್ಡ್ ವಾಯುಪಡೆತ ಅಧಿಕಾರಿಲೆಡ್ ಒರ್ತಿ. ಮೆರೆನ ಸಹೋದ್ಯೋಗಿ ಶ್ರೀವಿದ್ಯಾ ರಾಜನ್ ಯುದ್ದ ಭೂಮಿಗ್ ಪೋಯಿನ ಸುರುತ್ತ ವಾಯುಪಡೆತ್ತ ಪೊಂಜುವು ಅಧಿಕಾರಿ. ಪೆಟ್ಟಾದ್ ಬೂರ್ದಿನ ಸೈನಿಕೆರೆನ್ ಅಲ್ತ್ ಡ್ದ್ ಲೆತ್ತೊಂದು ಬರ್ಪಿನ, ಬೊಡಿತ್ತಿನ ಸಾಮಾನುಲೆನ್ ಕೊನೊಪಿನವು ಕಾರ್ಗ್ ಲ್ ಲಡಾಯಿದ ಪೊರ್ತುಡ್ ಮೆರೆನ ಕೆಲಸ ಆದಿತ್ತ್ ಂಡ್ ಮೇರ್ ಸುಮಾರ್ ೯೦೦ ಸೈನಿಕ ಪಡೆತ್ತ ಗಾಯ ಆಯಿನ ಬುಕ್ಕೊ ಸೈದಿನ ಸೈನಿಕೆರೆನ್ ಕಾರ್ಗಿಲ್ ಡ್ದ್ ಕನಪಿನ ಕೆಲಸ ಮಲ್ದೆರ್.  ೨೦೦೪ ನೇ ಇಸವಿಡ್, ೮ ವರ್ಷ ಹೆಲಿಕಾಪ್ಟರ್ ಪೈಲೆಟ್ ಆದ್ ಕೆಲಸ ಮಲ್ತಿ ಬುಕ್ಕೊ, ಆ ಪೊರ್ತುಗ್ ಪೊಂಜೊವುಲೆಗ್ ಶಾಶ್ವತ ಕಮಿಶನ್ ಉಪ್ಪಂದಿನೆದ್ಡಾತ್ರ ಮೆರೆನ ಅಧಿಕಾರದ ಅವಧಿ ಮುಗಿಂಡ್.

೨೦೨೦ ನೇ ಇಸವಿಡ್ ಬೈದಿನ ಹಿಂದಿ ಸಿನೆಮಾ **ಗುಂಜನ್ ಸಕ್ಸೇನ: ದ ಕಾರ್ಗಿಲ್ ಗರ್ಲ್ ** ಪನ್ಪಿನವು ಆರೆನ ಜೀವನದ ಘಟನೆಲೆಟ್ದ್ ಪ್ರಭಾವಿತವಾದ್ ಮಲ್ದಿನ ಸಿನೆಮಾ.

ಮೆರೆನ ಮಸ್ತ್ ಪ್ರಸಿದ್ದವಾಯಿನ "ದ ಕಾರ್ಗಿಲ್ ಗರ್ಲ್" ಪನ್ಪಿನ ಆತ್ಮಕತೆ ಪೆಂಗ್ವಿನ್ ಪಬ್ಲಿಷರ್ ಬಿಡುಗಡೆ ಮಲ್ದೆರ್.

## ಸುರುತ್ತ ಜೀವನ
ಗುಂಜನ್ ಒಂಜಿ ಸೇನಾ ಕುಟುಂಬೊದ ಮಗಲ್. ಆರೆನ ಅಮ್ಮೆರ್  ಲೆಪ್ಟಿನೆಂಟ್ ಕೊಲೊನೆಲ್ ಅನೂಪ್ ಕುಮಾರ್ ಸಕ್ಸೇನಾ ಬುಕ್ಕೊ ಮೆರೆನ ಪಲಯೆ ಲೆಪ್ಟಿನೆಂಟ್ ಕೊಲೊನೆಲ್  ಅಂಶುಮಾನ್ ಭಾರತೀಯ ಸೇನೆಡ್ ಕೆಲಸ ಮಲ್ದೆರ್. ಮೇರ್ ಬೌತಶಾಸ್ತ್ರೊಡು ಬಿ. ಎಸ್ಸಿ  ಪದವಿನ್ ದೆಲ್ಲಿ ವಿಶ್ವವಿದ್ಯಾಲಯದ ಹಂಸರಾಜ್ ಕಾಲೇಜ್ ಡ್ದ್ ಪಡೆತೆರ್.

## ಭಾರತೀಯ ವಾಯುಪಡೆಟ್ ಸೇವೆ
೧೯೯೬ ನೇ ಇಸವಿಡ್ ಭಾರತೀಯ ವಾಯು ಪಡೆಕ್ ಪೈಲೆಟ್ ಆದ್ ಸೇರಿನ ೬ ಪೊಂಜೊವುಲೆಡ್ ಮೇರ್ ಲಾ ಒರ್ತಿ  ಗುಂಜನ್ ಕಾರ್ಗಿಲ್ ಯುದ್ಧ ಭೂಮಿಡ್ ಪೈಲೆಟ್ ಆದ್ ಕೆಲಸ ಮಲ್ಪುನಗ ಅರೆಗ್ ೨೪ ವರ್ಷ ಪ್ರಾಯ ಆದಿತ್ತ್ ಂಡ್. ಕಾರ್ಗಿಲ್ ಯುದ್ಧ ದ ಆಪರೇಷನ್ ವಿಜಯ್ ದ ಭಾಗ ಆದಿತ್ತಿನ ಮೇರ್ ೧೩,೦೦೦ ಡ್ದ್ ೧೮,೦೦೦ ಎತ್ತರೊಡು ಕೆಲಸ ಮಲ್ತೊಂದಿತ್ತರ್. ಧ್ರಾಸ್ ಬುಕ್ಕೊ ಬಟಾಲಿಕ್ ದಂಚಿನ ದುರ್ಗಮ  ಜಾಗೆಗ್ ಸಾಮಾನ್ ಕೊನವರೆಲಾ ಆರ್ ಸಹಾಯ ಮಲ್ತೆರ್.  ಈತ್ ಮಾತ್ರ ಅತ್ತಾಂದೆ ವೈರಿಲೆನ ಜಾಗೊದ ಕಣ್ಗಾವಲು ಮಲ್ಪುನಲಾ ಜವಾಬ್ದಾರಿ ಆರೆಗ್ ಇತ್ತ್ ಂಡ್. ಆರ್ ತಾತ್ಕಾಲಿಕ ವಾಯಿನ ಇಳಿದಾನೊಡು ಜಪ್ಪೊಡಾದಿತ್ತ್ಂಡ್  ಯುದ್ದ ಜಾಗೊಗು ಶ್ರೀ ನಗರೊಡ್ದ್ ಮಸ್ತ್ ಸಲ ಪೋದು, ೯೦೦ ಸೈನಿಕೆರೆನ್ ಅಲ್ತ್ ಡ್ದ್ ಲೆತೊಂದು ಬರಿಯರೆ ಕೆಲಸ ಮಲ್ದಿನ  ೧೦ ಪೈಲೆಟ್ ಲೆಡ್, ಇತ್ತಿನ ಒರ್ತಿಯೇ ಪೊಂಜೊವು.

## ಖಾಸಗಿ ಜೀವನ
ಗುಂಜನ್ ಮೆರನ ಕಂಡನಿ ವಿಂಗ್ ಕಮಾಂಡರ್ ಗೌತಮ್ ನರೈನ್ ಮೇರ್ ಲಾ ಭಾರತೀಯ  ವಾಯು ಪಡೆತ ಪೈಲೆಟ್. ಆರ್ Mi-17  ಹೆಲಿಕಾಪ್ಟರ್ ದ ಪೈಲೆಟ್ ಆದಿತ್ತೆರ್. ರಾಷ್ಡ್ರೀಯ ರಕ್ಷಣಾ ಅಕಾಡೆಮಿಡ್ ತರಬೇತಿ ಕೊರ್ಪಿನಾರ್ ಆದಿತ್ತೆರ್. ಈ ದಂಪತಿಲೆಗ್ ೨೦೦೪ಟ್ಟ್ ಮಗಲ್ ಪ್ರಗ್ಯ ಪುಟ್ಟಿಯಲ್.

## ಸಾಧನೆ
* ಯುದ್ಧ ಭೂಮಿಗ್ ಹೆಲಿಕಾಪ್ಟರ್ ಕೊನೊಯಿನ ಸುರುತ ಪೊಂಜೊವು - ಲಿಮ್ಕಾ ಬುಕ್ ಆಫ್ ರೆಕಾರ್ಡ್ ಡ್ ಉಲ್ಲೇಖ ಉಂಡು.
* ಕಾಡ್ ಬುಕ್ಕೊ ಹಿಮೊಟ್ ಉಳಿವು ಎಂಚ ಪನ್ಪಿನೆತ್ತ ಬಅಗೆಟ್ ತರಬೇತಿ ದೆತೊಂದಿನ ಸುರುತ ಪೊಂಜೊವು
* ಕಾರ್ಗಿಲ್ ಯುದ್ದೊಡ್ದ್ ಬುಕ್ಕೊ ಉತ್ತರ ಪ್ರದೇಶೊದ ಒಂಜಿ ಸಂಸ್ಥೆ ಕೊರಿನ ಶೌರ್ಯವೀರ್ ಪ್ರಶಸ್ತಿ ವಿಜೇತೆ.

## ಉಲ್ಲೇಕೋಲು

ವರ್ಗೊ:ವಿಕಿ ಲವ್ಸ್ ವಿಮೆನ್ ಸೌತ್ ಏಶಿಯಾ ೨೦೨೧
ಕಿರಣ್ ಬೇಡಿ

[thumb|right|Bedi (right) at the launch of a book on [Narendra Modi in March 2014]]

**ಕಿರಣ್ ಬೇಡಿ** (ಜೂನ್ ೯, ೧೯೪೯) ಭಾರತೊಡು ಪೊಲೀಸ್ ಅಧಿಕಾರಿಯಾದ್ ಬುಕ್ಕೊ ಸಾರ್ವಜನಿಕ ಸೇವಕೆರಾದ್ ಪ್ರಸಿದ್ಧಿ ಪಡೆಯಿನಾರ್ ಆದ್ ಉಲ್ಲೆರ್. ಭಾರತೊಡು ಪೋಲೀಸ್ ಸೇವೆ ಸೇರ್‌ನ ಸುರುತ ಭಾರತೀಯ ಮಹಿಳೆ ಕಿರಣ್ ಬೇಡಿ.

## ಪುಟ್ಟು ಬುಕ್ಕೊ ಜೀವನ
ಕಿರಣ್ ಬೇಡಿ ಪಂಜಾಬ್‌ದ ಅಮೃತಸರೊಡು ೧೯೪೯ರ  ಜೂನ್ ೯ಕ್ ಪುಟ್ಟಿಯೆರ್. ಪಂಜಾಬ್ ವಿಶ್ವವಿದ್ಯಾಲಯೊಡು  ಸ್ನಾತಕೋತ್ತರ, ಕಾನೂನು ಬುಕ್ಕೊ ಡಾಕ್ಟರೇಟ್ ಪದವಿ ಪಡೆಯಿನ ಕಿರಣ್ ಬೇಡಿ ರಾಜ್ಯಶಾಸ್ತ್ರದ ಉಪನ್ಯಾಸಕೆರಾದ್ ವೃತ್ತಿ ಸುರು ಮಲ್ತೆರ್. ಅಯಿರ್ದ್ ಬುಕ್ಕೊ ಪೊಲೀಸ್ ಅಧಿಕಾರಿ ಆಯೆರ್‌.

## ಪೊಲೀಸ್ ಸೇವೆಡ್
* ಕಿರಣ್ ಬೇಡಿ ಅರ್ ಪೊಲೀಸ್ ವೃತ್ತಿಡ್ ಎದುರಿಸಾಯಿನ ಸವಾಲ್‌ ದಂಚ ಗಳಿಸಿನ ಯಶಸ್ಸ್ ಬುಕ್ಕೊ ಜನಪ್ರಿಯತೆಲಾ ಅಪಾರವಾಯಿನವು. ಗಣ್ಯವ್ಯಕ್ತಿಲೆನ ಭದ್ರತೆ, ಸಂಚಾರ ಸಮಸ್ಯೆಲೆನ ನಿವಾರಣೆ, ಮಾದಕವಸ್ತು ಚಟುವಟಿಕೆಲೆನ ನಿಯಂತ್ರಣ ಇಂಚಿತ್ತಿ ಹಲವು ರೀತಿದ ಸವಾಲ್‌ಲೆನ್; ರಾಜಕೀಯ ಒತ್ತಡೊಲೆನ್, ಸಾಮರ್ಥ್ಯ ತೋಜದಾನಗ ಪೂರ ನಿಷ್ಕ್ರಿಯ ಮಲ್ಪುನಂಚಿನ ರಾಕ್ಷಸೀಯ ಭಯ ಪುಟ್ಟವುನ ವ್ಯವಸ್ಥೆಲೆನ್ ಹತೋಟಿಗ್ ಕನತೆರ್.
* ಇಂಚ ಒಯಿಕ್‌ಲಾ ಪೋಡಿಯಂದೆ, ಅಳುಕಂದೆ ಧೈರ್ಯವದ್ಗಿ ಎದುರಿಸ್‌ನ ಕಿರಣ್ ಬೇಡಿ ಅರ್ ತೋಜಾಯಿ ಸಾಮರ್ಥ್ಯ ಅಸಾಧಾರಣವಾಯಿನವು. ಮಾತ ರೀತಿದ ಕುಖ್ಯಾತಿಲೆಗ್ ಪ್ರಖ್ಯಾತವಾದ್ ಇತ್ತ್‌ನ ತಿಹಾರ್ ಜೈಲ್‌ಡ್ ಮೇರ್ ಕೈಗೊಂಡ್‌ನ ಸುಧಾರಣೆಲು ಮಹತ್ವದವು ಪಂಡ್‌ದ್ ಪನ್ಪವೊಂದ್ಂಡ್.

## ವಿಶ್ವಸಂಸ್ಥೆಡ್
ಕಿರಣ್ ಬೇಡಿ ವಿಶ್ವಸಂಸ್ಥೆದ ಶಾಂತಿಪಾಲನಾ ವಿಭಾಗೊದ ಸಲಹೆಗಾರೆರಾದ್‌ಲಾ ಕೆಲಸ ನಿರ್ವಹಿಸ್‌ದೆರ್. ಅಲ್ಪಲಾ ಮೇರೆವ ಸೇವೆಗ್ ಮೆಚ್ಚುಗೆಯಾದ್ ವಿಶ್ವಸಂಸ್ಥೆ ಪದಕ ಕೊರ್‌ದ್ ಗೌರವ ಮಲ್ತ್‌ದ್ಂಡ್. ಕಿರಣ್ ಬೇಡಿ ಅರೆಗ್ ಸಂದಿತವಾಯಿನ ಅಂತರ ರಾಷ್ಟ್ರೀಯ ಪ್ರಶಸ್ತಿಯಾಯಿನ ರಾಮನ್ ಮ್ಯಾಗ್ಸೇಸೆ ಪುರಸ್ಕಾರ ಅಂತರರಾಷ್ಟ್ರೀಯ ಮಟ್ಟೊಡು ಅರೆನ ಕೀರ್ತಿ ಜ್ಯೋತಿಯಾದ್ ಬೆಳಗ್‌ನಂಚಿನ ಕುರುಹು ಆದ್ ಉಂಡು.

## ಸಮಾಜ ಸೇವೆಡ್
ಹಲವಾರ್ ಸಮಾಜದ ಉಪಯೋಗಿ ವ್ಯವಸ್ಥೆಲೆಗ್ ನಿರಂತರ ಬೆನ್ನೆಲುಬಾದ್ ಉಪ್ಪುನ ಕಿರಣ್ ಬೇಡಿ. ಅಣ್ಣಾ ಹಜಾರೆ ಅರ್ ಆರಂಭಿಸಾಯಿನ ಭ್ರಷ್ಟಾಚಾರದ ವಿರುದ್ಧದ ಚಳುವಳಿ ಸಹಿತ ಬೇತೆ ಬೇತೆ ಬೇಲೆಲೆಡ್ ಕಿರಣ್ ಬೇಡಿ ಸಕ್ರಿಯರಾದ್ ಇತ್ತೆರ್.

## ರಾಜಕೀಯ ಕ್ಷೇತ್ರ
೨೦೧೫ರ ದೆಹಲಿ ಅಸೆಂಬ್ಲಿ ಚುನಾವಣೆಡ್ ಭಾರತೀಯ ಜನತಾ ಪಕ್ಷದ ಅಭ್ಯರ್ಥಿಯಾಗದ್ ಸ್ಪರ್ಧಿಸಾದ್ ಇತ್ತೆರ್.

## ಪ್ರಶಸ್ತಿ, ಗೌರವ, ಪುರಸ್ಕಾರೊಲು
# ವಿಶ್ವಸಂಸ್ಥೆ ಪದಕ
# ಅಂತರ ರಾಷ್ಟ್ರೀಯ ಪ್ರಶಸ್ತಿಯಾದ ರಾಮನ್ ಮ್ಯಾಗ್ಸೇಸೆ ಪುರಸ್ಕಾರ

## ಕಿರಣ್ ಬೇಡಿ - ಚಿತ್ರ ಸಂಪುಟ

Kiran Bedi Visit.jpg|ಕಿರಣ್ ಬೇಡಿ
Kiran Bedi at ITU HQ (2).jpg| ITU HQ ಡ್ ಕಿರಣ್ ಬೇಡಿ
Kiran Bedi with Malcolm Johnson 1.jpg|ಕಿರಣ್ ಬೇಡಿ 
Kiran Bedi at ITU HQ (1).jpg|ITU HQ ಡ್ ಕಿರಣ್ ಬೇಡಿ


## ಉಲ್ಲೇಕೊಲು

ವರ್ಗೊ:ಸಮಾಜಸೇವಕೆರ್
ವರ್ಗೊ:ಪ್ರಸಿದ್ಧ ಅಧಿಕಾರಿಲು
ವರ್ಗೊ:ಪ್ರಸಿದ್ಧ ಪೋಲೀಸ್ ಅಧಿಕಾರಿಲು
ಕವಿತಾ ಲಂಕೇಶ್

**ಕವಿತಾ ಲಂಕೇಶ್** (ಪುಟ್ಟು: ೧೩-೧೨-೧೯೭೪) ಪೊಸ ತಲೆಮಾರ್‌ದ ಚಲನಚಿತ್ರ ನಿರ್ದೇಶಕಿ ಬುಕ್ಕೊ ನಿರ್ಮಾಪಕಿ. ಯುವ ನಿರ್ದೇಶಕೆ ಬುಕ್ಕೊ ಲೇಖಕೆ ಪಿ.ಎಲ್.ಇಂದ್ರಜಿತ್ ಮೆರೆನ ಸೋದರೆ, ಲಂಕೇಶ್ ಪತ್ರಿಕೆದ (ಇತ್ತೆದ ಲಂಕೇಶ್) ಸಂಪಾದಕಿ ಗೌರಿಲಂಕೇಶ್ ಮೆರೆನ ಸೋದರಿ.

## ಜೀವನ,ವೃತ್ತಿ
* ಮೆರೆನ ಅಮ್ಮೆರ್ ಕನ್ನಡದ ಪುದರ್ ಪೋಯಿ ಲೇಖಕೆ ಪಿ.ಲಂಕೇಶ್, ಅಪ್ಪೆ ಇಂದಿರಾ. ೧೯೭೪ ಡಿಸೆಂಬರ್ ೧೩ತಾನಿ ಪುಟ್ಟ್‌ನ ಕವಿತಾ ಆರ್ ಜಾಹೀರಾತ್ ವಿಷಯೊಡು ಡಿಪ್ಲೊಮಾ, ಇಂಗ್ಲಿಷ್ ಸಾಹಿತ್ಯೊಡು ಸ್ನಾತಕೋತ್ತರ ಪದವಿ ಪಡೆವೊಂದೆರ್. ಸಿನಿಮಾ ಕಲೆತ್ತ ಬಗೆಟ್ಟ್ ಮೆರೆಗ್ ವಿಶೇಷ ಆಸಕ್ತಿ. ಮೆರ್ ಆಪ್ಲಾಜ್ ಫಿಲ್ಮ್‌ ಸುರು ಮಲ್ತ್‌ದ್ ಅಯಿತ್ತ ಮೂಲಕ ೩೦ಕ್ಕ್‌ಲಾ ಎಚ್ಚ ಕಾರ್ಪೋರೇಟ್ ಸಂಸ್ಥೆಲೆಗಾದ್ ಬುಕ್ಕೊ ಕರ್ನಾಟಕ ಸರ್ಕಾರದ ಬೇತೆ ಬೇತೆ ಇಲಾಖೆಲೆಗಾದ್ ಸಾಕ್ಷ್ಯಚಿತ್ರೊಲೆನ್‌ ನಿರ್ದೇಶಿಸದೆರ್.
* ಯಕ್ಷಗಾನದ ಕುರಿತಾದ್ **ದಿ ಸಾಂಗ್ಸ್‌ ಆಫ್ ಏಂಜಲ್ಸ್‌** ಪನ್ಪುನವು ಅಯಿಟ್ಟ್‌ ಒಂಜಿ. ವಿಭಿನ್ನ ಕ್ಷೇತ್ರೊಲೆಡ್ ಸಾಧನೆ ಮಲ್ತ್‌ನ ಮಹಿಳೆಯೆರೆನ್ ಕುರಿತಾದ್ ಮೇರ್ ನಿರ್ದೇಶಿಸಾಯಿನ ಸಾಕ್ಷ್ಯ ಚಿತ್ರೊಲು ಮೇರೆನ್ ಪ್ರಯೋಗಶೀಲ ನಿರ್ದೇಶಕಿ ಪನ್ಪುನೆನ್ ಋಜುವಾತು ಪಡಿಸಾದ್ಂಡ್. ಸುರುತ ಸರ್ತಿಗ್ ಪಿ.ಲಂಕೇಶೆರೆನ **ಅಕ್ಕ** ಕಾದಂಬರಿನ್ ಆಧರಿಸಾದ್ ಮೇರ್ ನಿರ್ದೇಶಿಸಾಯಿನ ದೇವೀರಿ ಎಲ್ಯ ಪ್ರಾಯದ ಆಣನ ಭಾವನೆಲೆನ್ ಪತ್ತ್‌ದ್ ದೀತ್‌ನ ಚಿತ್ರ. ಉಂದು ಅತೀ ಎಚ್ಚ ಅಂತಾರಾಷ್ಟ್ರೀಯ ಚಲನಚಿತ್ರೋತ್ಸವೊಲೆಡ್‍ ಭಾಗವಹಿಸಾಯಿನ ಕನ್ನಡ ಚಿತ್ರ ಪಂಡ್‌ದ್‌ ಪುದರ್‌ ಪಡೆದ್ಂಡ್.

## ದೇವೀರಿ ಚಲನಚಿತ್ರೊಗು ಸಂದಿನ ಪ್ರಶಸ್ತಿಲು
# ಪ್ರಥಮ ಅತ್ಯುತ್ತಮ ಚಿತ್ರ ಪಂದ್ ಉಂದು ಕರ್ನಾಟಕ ಸರ್ಕಾರೊರ್ದು ಪ್ರಶಸ್ತಿ ಗಳಿಸಂಡ್‌ (೧೯೯೯-೨೦೦೦). ಈ ಚಲನಚಿತ್ರೊಗು ಬೇತೆ ಬೇತೆ ಮಸ್ತ್ ಪ್ರಶಸ್ತಿಲು ತಿಕ್ಕ್‌ದ್ಂಡ್. ಅಯಿಟ್ಟ್ ಮುಖ್ಯವಾಯಿನವು ಪಂಡ್‍ಂಡ-
# ಅರವಿಂದನ್ ಪುರಸ್ಕಾರದ ರಾಷ್ಟ್ರೀಯ ಉತ್ತಮ ನಿರ್ದೇಶನ ಪ್ರಶಸ್ತಿ (೧೯೯೯),
# ವಿಶೇಷ ರಾಷ್ಟ್ರೀಯ ಪ್ರಶಸ್ತಿ (೧೯೯೯),
# ಶ್ರೇಷ್ಠ ಬಾಲಾಭಿನಯ ಪ್ರಶಸ್ತಿ (೨೦೦೦),
# ಸುಪ್ರಭಾತ ಟೆಲಿವಿಷನ್‌ದ ಶ್ರೇಷ್ಠ ನಿರ್ದೇಶನ ಪ್ರಶಸ್ತಿ (೨೦೦೧),
# ಕಾವೇರಿ ಏಷ್ಯಾನೆಟ್ ಟೆಲಿವಿಷನ್‍ದ ಉತ್ತಮ ಕಥಾ ಪ್ರಶಸ್ತಿ (೨೦೦೧).
ಈ ಚಿತ್ರ ಭಾರತದ ಪ್ರಮುಖ ನಗರೊಲು ಮಾತ್ರ ಅತ್ತಂದೆ ಲಂಡನ್, ದರ್ಬಾನ್, ಬ್ಯಾಂಕಾಕ್, ಸಿಡ್ನಿ ಇಂಚಿತ್ತ್ ನ ಕಡೆಟ್ಟ್ ನಡತ್‌ನ ಚಲನಚಿತ್ರೋತ್ಸವಲೆಡ್‌ ಪ್ರದರ್ಶನ ಆದ್‌‍ ವಿದೇಶೀಯೆರೆನ ಗಮನೊನು ಒಯಿತ್ಂಡ್.

## ನಿರ್ದೇಶನ ಬುಕ್ಕೊ ಸಾಕ್ಷ್ಯಚಿತ್ರ ನಿರ್ಮಾಣ
* ಮೇರ್ ಅಲೆಮಾರಿ, ಬಿಂಬ ಪನ್ಪುನ ಚಿತ್ರೊಲೆನ್‍ ನಿರ್ದೇಶಿಸದೆರ್. ಪ್ರೀತಿ ಪ್ರೇಮ ಪ್ರಣಯ ಮೇರ್ ನಿರ್ದೇಶಿಸಾಯಿನ ಚಿತ್ರ(೨೦೦೩). ತಾನೊರ್ತಿ ಸಮರ್ಥ ನಿರ್ದೇಶಕಿ ಪನ್ಪುನೆನ್ ಮೇರ್ ತೋಜಾದ್ ಕೊರ್ತೆರ್. ಪರಿಸರ ತಜ್ಞೆ ತುಳಸಿ ಮೆರೆನ ಬಗೆಟ್ಟ್ ಮೇರ್‌ ತಯಾರಿಸಾಯಿನ ಕಿರುಚಿತ್ರ ಗಂಭೀರ ಪ್ರಯತ್ನೊಡು ಮೂಡ್‌ದ್ ಬೈದ್‍ಂಡ್. ಸಾಮಾಜಿಕ ಕಳಕಳಿನ್ ಒಳಗೊಂಡ್‌ನ ಚಿತ್ರ ಪಂದ್‌ ಉಂದೆಕ್ಕ್ **ಇಂದಿರಾ ಪ್ರಿಯದರ್ಶಿನಿ ಪ್ರಶಸ್ತಿ** ತಿಕ್ಕ್‌ದ್ಂಡ್.
* ಕರ್ನಾಟಕದ ಸಿದ್ಧಿಜನಾಂಗದ ಸ್ಥಿತಿಗತಿಲೆನ ಬಗೆಟ್ಟ್ ತಯಾರಿಸಾಯಿನ ನನೊಂಜಿ ಸಾಕ್ಷ್ಯಚಿತ್ರ ಗಮನಾರ್ಹವಾಯಿನವು. ‘ಹಸೆಕಲೆ’ ಅವನತಿ ಹೊಂದೊಂದು ಉಪ್ಪುನ ಒಂಜಿ ಗ್ರಾಮೀಣ ಕಲೆ. ಈ ಕಲೆತ್ತ ಕುರಿತಾದ್‌ಲಾ ಮೇರ್ ಸಾಕ್ಷ್ಯಚಿತ್ರ ನಿರ್ಮಿಸಾದೆರ್. ರಂಗಭೂಮಿ ಕಲಾವಿದೆ ಬಿ.ಜಯಶ್ರೀ, ಚಿತ್ರಕಲಾವಿದೆ ಪುಷ್ಪಮಾಲ, ನಿರ್ದೇಶಕಿ ಪ್ರೇಮಾಕಾರಂತ, ಚಿತ್ರನಟಿ ಜಯಂತಿ, ಬರೆಹಗಾರ್ತಿ ವೈದೇಹಿ ಬುಕ್ಕೊ ಸಮಕಾಲೀನ ನೃತ್ಯಗಾರ್ತಿ ತ್ರಿಪುರಾ ಕಶ್ಯಪ್ ಇಂಚಿತ್ತಿ ಕಲಾವಿದೆರೆನ ಬಗೆಟ್ಟ್ ಮೇರ್ ತಯಾರ್ ಮಲ್ತಿನ ಸಾಕ್ಷ್ಯಚಿತ್ರೊಲು ರಾಜ್ಯೊದ ಒರ್ಮೆಲಾ ಪ್ರದರ್ಶನ ಪಡೆದ್‍ ಪ್ರಶಂಸೆ ಗಳಿಸಾದ್ಂಡ್.

## ಉಲ್ಲೇಕೊಲು

ವರ್ಗೊ:ನಿರ್ದೇಶಕೆರ್
ವರ್ಗೊ:ಕನ್ನಡ ಚಲನಚಿತ್ರ ನಿರ್ದೇಶಕೆರ್
ವರ್ಗೊ:ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ
ಕುಮುದಿನಿ ತ್ಯಾಗಿ

ಸಬ್ ಲೆಪ್ಟಿನೆಂಟ್ **ಕುಮುದಿನಿ ತ್ಯಾಗಿ** ಮೇರ್ ಭಾರತೀಯ ನೌಕಾಪಡೆತ ಯುದ್ದ ಹಡಗ್ ಡ್ ಕಾರ್ಯ ನಿರ್ವಹಿಸಾವರೆ ಅವಕಾಶ ತಿಕ್ಕಿದಿನ ಸುರುತ್ತ ರಡ್ಡ್ ಪೊಂಜೊವುಲೆಡ್ ಒರ್ತಿ. ಸಬ್ ಲೆಪ್ಟಿನೆಂಟ್ ರಿತಿ ಸಿಂಗ್ ನೊಟ್ಟುಗ್ ಈ ಅವಕಾಶೊನು ಮೇರ್ ಪಡೆತೆರ್.

## ಸುರುತ್ತ ಜೀವನ
ಕುಮುದಿನಿ ತ್ಯಾಗಿ, ಉತ್ತರ ಪ್ರದೇಶದ ಗಾಜಿಯಾಬಾದ್ ಡ್ ೧೯೯೭ ಟ್ಟ್ ಪುಟ್ಟಿಯೆರ್. ಮೆರೆನ ಅಮ್ಮೆರ್ ಪರ್ವೇಶ್ ಕುಮಾರ್ ತ್ಯಾಗಿ ಬುಕ್ಕೊ ಅಪ್ಪೆ ರೀನಾ ತ್ಯಾಗಿ. ಮೊಕಲೆನ ಕುಟುಂಬ ಸುರುಕ್ ಮೀರತ್ ಡ್ ಇತ್ತಂಡ್ ಬುಕ್ಕೊ ೧೯೮೩ ಡ್ಡ್ ಗಾಜಿಯಾಬಾದ್ ಗ್  ಬತ್ತೆರ್. ಮೆರೆನ ಅಜ್ಜೆರ್ ಉತ್ತರಪ್ರದೇಶ ಪೊಲೀಸ್ ಡ್ ಸಬ್ ಇನ್ಸ್ ಪೆಕ್ಟರ್ ಆದಿತ್ತೆರ್. ಮೆರೆನ ಅಮ್ಮೆರ್ ಭದ್ರತಾ ಸಂಸ್ಥೆನ್ ನಡಪಾವೆರ್. ಮೆರೆನ ಮೆಗ್ಯೆ ಅಪೂರ್ವ ತ್ಯಾಗಿ ಲಾ ಸೈನ್ಯೊಗು ಸೇರಿಯರೆ ಅಯಿಕ್ ಸಂಬಂಧ ಪಟ್ದಿನ ಪರೀಕ್ಷೆ ಪಾಸಾತ್ತೆರ್.

## ಶಿಕ್ಷಣ
ಕುಮುದಿನಿ ಆರೆನ ೧೦ನೇ ಕ್ಲಾಸ್ ನ್ ಸೈಂಟ್ ಪೌಲ್ ಅಕಾಡೆಮಿ ರಾಜ ನಗರಡ್ ಮಲ್ತೆರ್. ಸಿ.ಬಿ.ಎಸ್.ಸಿ.ದ ೧೨ನೇ ಕ್ಲಾಸ್ ನ್ ಚಬ್ಬಿಲ್ ದಾಸ್ ಪಬ್ಲಿಕ್ ಸ್ಕೂಲ್ ಡ್ ಮಲ್ತೆರ್.  ಗಣಕ ತಂತ್ರ ಜ್ಞಾನ ವಿಭಾಗದ ಎಂಜಿನಿಯರಿಂಗ್ ಡ್  ಎ. ಬಿ. ಇ. ಎಸ್. ಇಂಜಿನೀಯರಿಂಗ್ ಕಾಲೇಜ್ ಡ್ ಸುರುತ ಸ್ಥಾನ ಪಡೆತೆರ್. ಆರೆಗ್ ದುಂಬುಡ್ದಿಂಚಿಯೇ ಸೇನೇ ಸೇರೊಡು ಪಂಡ್ದ್ ಆಸೆ ಇತ್ತ್ಂಡ್, ಆಂಡ ೨೦೧೫ ಡ್ಡ್ ಕಿರಣ್ ಶೇಖಾವತ್ ಪನ್ಪಿನಾರ್ ಹುತಾತ್ಮೆರಾಯಿನ ವಿಷಯ ಆರೆಗ್ ಸೇನೆ ಸೇರಿಯರೆ ಪ್ರೇರಣೆ ಆಂಡ್. ಬೇತೆ ಕೆಲಸೊದ ಅವಕಾಶ ಬುಡ್ದ್ ೨೦೧೮ ಡ್ಡ್ ಭಾರತೀಯ ನೌಕಾಪಡೆಗ್ ಸೇರಿಯೆರ್.

## ಭಾರತೀಯ ನೌಕಾಪಡೆಟ್
ಕುಮುದಿನಿ ೨೨ನೇ ಶಾರ್ಟ್ ಸರ್ವಿಸ್ ಕಮಿಷನ್ ದ ಒಬ್ಸರ್ವರ್ ತರಬೇತಿ ನ್ ಕೊಚ್ಚಿಡ್ ಮುಗಿತೆರ್. ಉಂದೆಟ್ಟ್ ೬೦ ಗಂಟೆದ ರಾಪಿನ ತರಬೇತಿಲಾ ಬರ್ಪುಂಡು. ತರಬೇತಿದ ಪೊರ್ತುಡ್ ಆರ್ ೨೦೧೯ ಡ್ಡ್ ನಡತಿನ ಇಂಟರ್ ಸ್ಕಾಡ್ರನ್ ನೊವೈಸ ಸ್ X- ಕಂಟ್ರಿ ಚಾಂಪಿಯನ್ ಶಿಪ್ ಡ್ ಪೋಜೊವುಲೆಡ್ ಸುರುತ ಸ್ಥಾನ ಪಡೆಯೆರ್. ೪೬ ನಿಮಿಷ ೨೯ ಸೆಕಂಡ್ ಡ್ ೮ ಕಿ, ಮೀ ಓಟೋನು ಮುಗಿತೆರ್ 

ಸೆಪ್ಟಂಬರ್ ೨೧, ೨೦೨೦ ಟ್ಟ್ ಭಾರತೀಯ ನೌಕಾಪಡೆತ ಹೆಲಿಕಾಪ್ಟರ್ ಫ್ಲೀಟ್ ಡ್ ಒಬ್ಸರ್ವರ್ ಆದ್ ನಿಯೋಜನೆ ಆಯೆರ್. ಐ ಎನ್ ಎಸ್ ಕೊಚ್ಚಿಡ್ ಆಯಿನ ಒಬ್ಸರ್ವರ್ ನಕ್ಲೆನ ಪದವಿ ಪ್ರಧಾನ ಸಮಾರಂಬೊಡು **ವಿಂಗ್**(ರೆಕ್ಕೆ) ತಿಕ್ಕ್ ದಿನ ೧೭ ಅಧಿಕಾರಿಲೆಡ್ ಮೇರ್ ಲಾ ಒರ್ತಿ. ಮೆರೆನ ಈ ಸಾಧನೆಗ್ ಗಾಜಿಯಾಬಾದ್ ದ ಜಿಲ್ಲಾ ಮ್ಯಾಜಿಸ್ಡೇಟ್ ಆಯಿನ ಅಜಯ್ ಶಂಕರ್ ಪಾಂಡೆ, ಸನ್ಮಾನ ಸಮಾರಂಭೊನ್ ಆಯೋಜನೆ ಮಲ್ತಿತ್ತೆರ್. ಆಂಡ ಕೋವಿಡ್ ದ ಸಮಸ್ಯೆಡ್ದಾತ್ರ ಅಕಲೆಗ್ ಉಂದೆಕ್ಕ್ ಪೋವರೆ ಆಯಿಜಿ.

ವಾಯು ಸಂಚರಣೆ, ರಾಪಿನ ವಿಧಾನೊ, ವಾಯು ಯುದ್ದ, ಸಬ್ ಮೆರೀನ್ ಡ್ ಯುದ್ದ ಇಂಚಿನ ಮಸ್ತ್ ಬಗೆಟ್ ಆರ್ ತರಬೇತಿ ಪಡೆಯೊಂದೆರ್. ಅವು ಮಾತ್ರ ಅತ್ತಾಂದೆ ಸಂವೇದಕ (ಸೆನ್ಸಾರ್) ವಿಷೊಯೊಡುಲಾ ತರಬೇತಿ ಪಡೆತೆರ್. ಆರೆಗ್ MH-60R ಸೀಹಾಕ್ ರಾಪಾವುನ ಅವಕಾಶಲಾ ಉಂಡು. ನೌಕಾಪಡೆ ಯುದ್ಧ ಹಡಗ್ ಡ್ ದೀರ್ಘಾವಿದಿತ ಕಾರ್ಯೊಲೆಗ್ ಮೆರೆನ್ ನಿಯೋಜನೆ ಮಲ್ಪುನ ಅವಕಾಶೊಲು ಮಸ್ತ್ ಉಂಡು.

## ಉಲ್ಲೇಕೊಲು

ವರ್ಗೊ:ವಿಕಿ ಲವ್ಸ್ ವಿಮೆನ್ ಸೌತ್ ಏಶಿಯಾ ೨೦೨೧
ಪತ್ತಾಯ

**ಪತ್ತಾಯ**ಪಂಡ ಅರಿ, ಬಾರ್, ಬಜ್ಜೆಯಿ, ಎಡ್ಡೆಮುಂಚಿ ಇಂಚಿತ್ತಿ ಕೃಷಿತ್ತ ವಸ್ತುಲೆನ್ ದಾಸ್ತನ್ ದೀಪುನ ಜಾಗ್

## ಪತ್ತಾಯದ ಸ್ವರೂಪ

## ಪತ್ತಾಯದ ಉಪಯೋಗ

## ಪತ್ತಾಯನ್ ತಯಾರ್ ಮಲ್ಪುನೆ

## ಉಲ್ಲೇಕೊಲು

ವರ್ಗೊ:ತುಲುವೆರೆ ಸೊತ್ತುಲು
ವರ್ಗೊ:ವಸ್ತುಲು
ಹಿಡಿಂಬ

ಮಹಾಭಾರತದ  ಕತೆಟ್ಟ್ ಬರ್ಪುನ ಹಿಡಿಂಬೆ ಒರಿ ರಕ್ಕಸೆ, ಹಿಡಿಂಬಿನ ಅಣ್ಣೆ. ಇಂಬ್ಯನ್ ಹಿಡಿಂಬಾಸುರೆ ಪನ್ಪುನ ಪುದರ್‌ಡ್ ಲೆಪ್ಪುವೆರ್. ವನವಾಸೊಡು ಪಾಂಡವೆರ್ ಉಪ್ಪುನೆನ್ ತೂಯಿನ ಹಿಡಿಂಬೆ ಬುಕ್ಕೊ ಹಿಡಿಂಬಿ ಪಾಂಡವರೆನ್ ಕೆರ್‌ದ್ ತಿನೊಡು ಪಂದ್ ಬಯಕುವೆರ್. ಅಂಡ ಭೀಮನ್ ತೂಯಿನ ಹಿಡಿಂಬೆಗ್ ಭೀಮನ್ ಮದಿಮೆ ಆಪುನ ಮನಸ್ಸ್ ಆಪುಂಡು. ಹಿಡಿಂಬನ್ ಭೀಮೆ ಕೆರ್ಪೆ. ಹಿಡಿಂಬೆನ್ ಮದಿಮೆ ಆಪೆ. ಭೀಮೆ ಬುಕ್ಕೊ ಹಿಡಿಂಬಿಯೆರೆನ ಮಗೆ ಘಟೋತ್ಕಚ. ಘಟೋತ್ಕಚನ ಸೋದರಮಾವೆನೇ ಈ ಹಿಡಿಂಬೆ.

ಹಿಡಿಂಬಗಾಗದ್ ದೇವಾಲಯೊಲು ಹಿಮಾಚಲಪ್ರದೇಶೊಡು ಉಂಡು. ಅಯಿಟ್ಟ್ ಮುಖ್ಯವಾಯಿನವು ಮನಾಲಿಡ್ ಉಂಡು.

## ಉಲ್ಲೇಕೊಲು

ವರ್ಗೊ:ಮಹಾಭಾರತೊದ ಪಾತ್ರೊಲು
ಶಂತನು

**ಶಂತನು** ಮಹಾಭಾರತೊದ ಹಸ್ತಿನಾಪುರದ ರಾಜೆ. ಇಂಬ್ಯೆ ಚಂದ್ರ ವಂಶದ ಭರತ ಕುಲತ್ತಾಯೆ ಮತ್ತು ಪಾಂಡವೆರ್ ಬುಕ್ಕ ಕೌರವೆರ್ನ ಪೂರ್ವಜ.

thumb|Santanu, a king of Hastinapura in the Mahabharata, saw a beautiful woman on the banks of the river Ganga
thumb|left|150px|Shantanu reunites with his son
[thumb|Shantanu Meets Goddess Ganga by [Warwick Goble, 1913]]
thumb|ಎಣ್ಮನೇ ಬಾಲೆನ್ ತುದೆಕ್ ಪಾಡೊಂದುಪ್ಪುನ ಗಂಗೆ, ಅಲೆನ್ ತಡೆವೊಂದುಪ್ಪುನ ಶಂತನು ಮಹಾರಾಜೆ.

## ಶಂತನು ಬುಕ್ಕೊ ಗಂಗಾ
* ಒರ ಗಂಗಾ ತೀರೊಡೆ ಸಂಚಾರ ಮಲ್ತೊಂದು ಉಪ್ಪುನಗ ಶಂತನು ಒರ್ತಿ ಅನನ್ಯ ಸೌಂದರ್ಯವತಿನ್ ತೂಯೆ. ಅಲೆಗ್ ಎತ್ತ್ ಆಕರ್ಷಿತೆ ಆಯೆ ಪಂಡ ಅಲೆನ್ ಮದಿಮೆ ಆಪುನಂಚ ಕೇನೊನುವೆ. ಆ ಸುಂದರಿ ಮದಿಮೆಗ್ ಒಪ್ಪೆರೆ ಒಂಜಿ ಷರತ್ತ್‌ನ್ ವಿಧಿಸಿಯಲ್. ಅಯಿತ್ತ ಪ್ರಕಾರ, ಓವ್ವೇ ಕ್ಷಣ ರಾಜೆ ಅಲೆನ್‌ ದಾದ ಮಲ್ತ್ಂಡಲಾ ಪ್ರಶ್ನೆ ಮಲ್ಪೆರೆ ಬಲ್ಲಿ; ಮಲ್ತ್ಂಡ ಅಯನ್‍ ಬುಡ್‌ದ್ ಪೋಪೆ ಪಂದ್ ಪನ್ಪಲ್. ರಾಜೆ ಉಂದೆಕ್ಕ್‌ ಒತ್ತ್‌ದ್ ಮದಿಮೆ ನಡತ್ತ್ಂಡ್. 
* ಒಂತೆ ಕಾಲ ಕರಿನಗ ರಾಜಗ್ ಒಂಜಿ ಆಣ್‍ ಬಾಲೆ ಆಂಡ್‌. ಆಂಡ ಪುಟ್ಟ್‌ನ ಬಾಲೆನ್‌ ಅಪಗನೇ ಕೊನೊದು ಬಾಲೆನ್ ಗಂಗಾ ನದಿಕ್ ದಕ್ಕೊಂದು ಇತ್ತಲ್. ರಾಜಗ್ ಉಂದೆರ್ದ್ ಸಖೇದಾಶ್ಚರ್ಯ ಆಂಡಲಾ, ಬುಡೆದಿ ಬುಡುದು ಪೋಪುನೆನ್‌ ಸಹಿಸಿಯೆರೆ ಆವಂದೆ ಅಲೆನ್ ದಾಲಾ ಪ್ರಶ್ನೆ ಮಲ್ತೊಂದು ಇಜ್ಯಂಡ್. ಆಂಡ ಈ ಪರಿಪಾಟ ಬುಕ್ಕೊ ದುಂಬುದ ಆಜಿ ಪುರು ಜೋಕುಲೆಗ್‌ಲಾ ಆಂಡ್.
* ಆಂಡ ಎಣ್ಮುನೆತ ಬಾಲೆ ಪುಟ್ಟ್ಂಡ್, ಈ ಬಾಲೆನ್ ಆಯನ ಬುಡೆದಿ ಸುದೆಕ್ಕ್ ದಕ್ಕುನೆನ್‌ ತೂಯಿನ ರಾಜಗ್ ಕೋಪನ್ ತಡೆಯೆರೆ ಆಯಿಜಿ. ಆಲೆನ್ ತಡೆದ್ ಜೋಕುಲೆನ್‍ ಸುದೆಕ್ಕ್‌ ದಕ್ಕೆರೆ ಕಾರಣ ದಾದ ಪಂದ್ ಕೇನ್ನಗ, ಆ ಸುಂದರಿ ತನ್ನ ನಿಜವಾಯಿನ ಗುರ್ತನ್ ತೋಜಾದ್, ಯಾನ್ ಗಂಗೆ ಪಂದ್ ಪಂಡ್‌ದ್, ಯಾನ್ ಈ ಬಾಲೆನ್ ಲೆತೊಂದು ಪೋದ್ ಕಾಲಾಂತರೊಡು ರಾಜಗ್ ಕೊನತ್ತ್‌ದ್‍ ಕೊರ್ಪೆ ಪಂದ್ ಪನ್ಪಲ್.
* ಶಂತನು ಅಲೆನ ಈ ನಿರ್ಗಮನೊರ್ದು ಬಾರಿ ಬೇಜಾರ್ ಮಲ್ತೊಂದು, ವರ್ಷಾನುಗಟ್ಟಲೆ ತನ್ನ ಮಗನ ವಾಪಸಾತಿಗಾದ್ ಕಾತೊಂದು ಉಪ್ಪುವೆ. ತಾನ್ ರಾಜಗ್ ಕೊರ್‌ನ ಬಾಸೆದಂಚನೆ ಗಂಗೆ ರಾಜನ ಮಗನ್ ಕೊನತ್‌ದ್‍ ಪಿರಕೊರಿಯಲ್‌. ಆ ಬಾಲೆ, ಆಪಗ ಯುವಕೆ ಆದ್ ಬುಲೆದ್ ಇತ್ತೆ. ಈ ಯುವಕನೇ ದೇವವ್ರತ/ಗಾಂಗೇಯೆ. ಇಂಬ್ಯೆ ಭೀಷ್ಮೆ ಪನ್ಪುನ ಪುದರ್‌ಡ್ ಪರಿಚಿತೆ. ಮಹಾಭಾರತದ ಕೇಂದ್ರ ಪಾತ್ರೊಲೆಡ್ ಒರಿ.

## ಶಂತನು ಬುಕ್ಕೊ ಸತ್ಯವತಿ
* ದೇವವ್ರಥೆ ಒರಿ ಆಕರ್ಷಕ ಯುವಕೆ ಆದ್‌ ಬುಲೆಯಿನಪಗ ಶಂತನು ಮೀನುಗಾರನ ಮಗಳಾಯಿನ ಸತ್ಯವತಿನ್ ತೂದ್ ಮೋಹಿತೆ ಆಯೆ. ಅಲೆನ ಅಮ್ಮೆರ್ ಮದಿಮೆಗ್ ಒಪ್ಪಿಯೆರೆ ಒಂಜಿ ಷರತ್ತನ್ ವಿಧಿಸಯೆ. ಉಂದೆತ್ತ  ಪ್ರಕಾರಸತ್ಯವತಿ ಜನ್ಮ ಕೊರ್ಪುನ ಓವ್ವೇ ಸಂತಾನ ಆಂಡಲಾ ಸಿಂಹಾಸನೊಗು ಅಧಿಕಾರಿ ಆವೊಡು ಪಂಡ್‌ದ್‌. 
* ದೇವವ್ರಥಗ್ ಉಂದೆರ್ದ್‌ ಅನ್ಯಾಯ ಆಪುಂಡು ಪನ್ಪುನೆನ್ ತೆರಿನ ಶಂತನು ಈ ಷರತ್ತ್‌ಗ್ ಒಪ್ಪಂದ ಪಿರ ಬರ್ಪೆ. ಆಂಡ ದೇವವ್ರಥೆ ಉಂದೆನ್‍ ತೆರಿದ್ ಸಿಂಹಾಸನದ ಆಸೆನ್ ಬುಡ್‌ದ್ ಸತ್ಯವತಿನ ಸಂತಾನನೇ ಸಿಂಹಾಸನ ಏರುನೆ ಪನ್ಪುನ ಬಾಸೆನು ಸತ್ಯವತಿನ ಅಮ್ಮೆರೆಗ್‌ ಕೊರಿಯೆ. ನನಲಾ ಸಂದೇಹೊಡು ಇತ್ತ್‌ನ ಮೀನುಗಾರನ್ ಒಪ್ಪಿಸಯೆರೆ, ಸತ್ಯವತಿನ ಸಂತಾನದ ದುಂಬುದ ಪೀಳಿಗೆಲು ರಾಜ್ಯಭಾರ ಮಲ್ಪೆರೆ ಅನುವು ಮಲ್ತ್‌ದ್ ಕೊರ್ಪುನ ನೆಲೆಟ್ಟ್ ಜೀವನ ಪರ್ಯಂತ ಬ್ರಹ್ಮಚರ್ಯ ವ್ರತನ್ ಆಚರಣೆ ಮಲ್ಪುನ ಪ್ರತಿಜ್ಞೆನ್ ಮಲ್ಪುವೆ.
* ಈ ಘಟನೆರ್ದ್ ಬುಕ್ಕೊ ಅಯನ ಪುದರ್ 'ಭೀಷ್ಮೆ' ಪಂಡ್‌ದ್ ಆಯೆರೆ ಕಾರಣ ಆಂಡ್. ಶಂತನು ಬುಕ್ಕೊ ಸತ್ಯವತಿಗ್ ರಡ್ಡ್ ಜನ ಆಣ್ ಜೋಕುಲು ಆಯೆರ್. ಮೊಕುಲು ಚಿತ್ರಾಂಗದ ಬುಕ್ಕೊ ವಿಚಿತ್ರವೀರ್ಯ. ಶಂತನುನ ಮರಣೊರ್ದು ಬುಕ್ಕೊ, ಸತ್ಯವತಿ ತನ್ನ ರಡ್ಡ್ ಜನ ಆಣ್ ಜೋಕುಲೆನೊಟ್ಟುಗು ರಾಜ್ಯಭಾರ ಮುಂದುವರಿಸಯಲ್. ಉಂದೆಕ್ಕ್ ಭೀಷ್ಮನ ಸಹಕಾರ, ಸಹಾಯ ಇತ್ತ್ಂಡ್.

## ವಂಶ ವೃಕ್ಷ




## ಉಲ್ಲೇಕೊಲು

ವರ್ಗೊ:ಮಹಾಭಾರತದ ಪಾತ್ರೊಲು
ನೆಲನೆಲ್ಲಿ

thumb|ನೆಲನೆಲ್ಲಿ
**ನೆಲನೆಲ್ಲಿ** ಮರಿಯಲೊಡು ಪೂರಾ ಕಡೆಟ್ ಲಾ ಬುಲೆಪಿನ ಮರ್ದ್ ದ ಭಂಡಾರ. ಭಾರತ ಮಾತ್ರ ಅತ್ತಾವಂದೆ ಅಮೇರಿಕಾ, ಆಫ್ರಿಕಾ, ಚೈನಾ ಇಂಚ ಸುಮಾರ್ ದೇಶೊಡು ಬುಲೆಪುಂಡು.

## ದಯ್ಯ್ ತ ವಿವರಣೆ
ನೆಲನೆಲ್ಲಿದ ಇರೆ ಎಲ್ಯ ಉಪ್ಪುಂಡು. ಉಂದೆತ್ತ ಕಾಯಿ ಮಸ್ತ್ ಎಲ್ಯ, ಸಾಸೆಮಿದಾತೇ ಮಲ್ಲ ಇತ್ತ್ ದ್ ಇರೆತ ಪಿರ ಮೈಟ್ ಉಪ್ಪುಂಡು. ಉಂದೆತ್ತ ಕಾಯಿ ಪಚ್ಚೆ ಬಣ್ಣದ ಆದುಂಡು. ಇರೆ ಬುಕ್ಕೊ ಕಾಯಿಲು ತೂವರೆ ನೆಲ್ಲಿದಲೆಕ್ಕ ತೋಜುನೆಡ್ದಾವರ ಉಂದೆನ್ ನೆಲನೆಲ್ಲಿ ಪನ್ಪೆರ್. ನೆಲನೆಲ್ಲಿ ಯುಫೋರ್ಬಿಯೇಸಿ ಕುಟುಂಬೊಗು ಸೇರ್ದ್ಂಡ್. ಒಂಜಿ ಅಡಿ ಎತ್ತರ ಬೊಳೆಪಿನ ಉಂದು ಆಯಿಬುಕ್ಕೊ ೫ ನೆಡ್ದ್ ೬ ತಿಂಗೊಲು ಉಪ್ಪುಂಡು. ಉಂದೆತ್ತ ಕಾಂಡ ಕೆಲವು ಪಚ್ಚೆ ಇತ್ತ್ಂಡ, ಕೆಲವು ಪಚ್ಚೆ ಉಪ್ಪುಂಡು. ಎರೆತ ಬರಿಟ್ ಪಚ್ಚೆ ಮಿಶ್ರ ಮಂಜೊಲು ಪೂ ಲಾ ಉಪ್ಪುಂಡು.
ಆಶ್ಚರ್ಯ ಪಂಡ ಈ ದೈಟ್ ಎಲ್ಯ ಎಲ್ಯ ಕಾಯಿಲು ಉಪ್ಪುಂಡು. ಉಂದು ಏತ್ ಎಲ್ಯ ಪಂಡ ದಾಸೆಮಿ ದಾತ್ ಮಲ್ಲೆ ಉಪ್ಪುನೆ. ಆಂಡ ಮೂರ್ತಿ ಚಿಕ್ಕದಾದರೂ ಕೀರ್ತಿ ದೊಡ್ಡದು ಪಂಡಿ ಪಾತೆರಗ್ ಈ ನೆಲ ನೆಲ್ಲಿ ಉದಾಹರಣೆ ಆತ್oಡ್.

thumb|ನೆಲನೆಲ್ಲಿ

## ಉಪಯೋಗೊಲು
### ಅಟಿಲ್ ಡ್
ನೆಲ ನೆಲ್ಲಿ ದ ತಂಬುಲಿ, ಚಟ್ನಿ ಬುಕ್ಕೊ ಪಲ್ಯೊಗುಲಾ ಉಪಯೋಗಿಸಾವೆರ್.
### ಮರ್ದ್ ಡ್
* ಮಂಜೊಲ್ ಸೀಕ್ ಗ್  ನೆಲನೆಲ್ಲಿ ಒಂಜಿ ಎಡ್ಡೆ ಮರ್ದ್.  ಯುನಾನಿ ವೈದ್ಯಪದ್ಧತಿಡ್ ಗಾಯ, ಕಜ್ಜಿ ಬುಕ್ಕೊ ಬಂಜಿದ ಪುರಿಕ್ಕ್ ಉಂದೆನ್ ಉಪಯೋಗ ಮಲ್ಪುವೆರ್.
* ಗಾಯೊಗ್ ಉಂದೆತ್ತ ಬೇರ್ ನ್ ಗುದ್ದುದ್ ಪಾಡುವೆರ್.
* ನೆಲನೆಲ್ಲಿನ್ ಕುಷ್ಠ, ದಂಬು ಬನ್ನಗೊಲಾ ಕೊರ್ಪೆರ್.
* ಅಜೀರ್ಣಡ್ ಆಪಿನ ಬಂಜಿ ಬೇನೆಗ್ ಉಂದೆತ್ತ ಕಷಾಯ ಪರ್ಪೆರ್.
* ಉಂದೆತ್ತ ಕಷಾಯ ರೋಗನಿರೋಧಕ ಶಕ್ತಿನ್ ಲಾ ಜಾಸ್ತಿ ಮಲ್ಪುಂಡು ಪಂದ್ ಪನ್ಪೆರ್. ಕಾಲರ, ಚಿಕುನ್‍ಗುನ್ಯಾ, ಡೆಂಗೆ,  ಇಂಚಿನ ಕಾಯಿಲೆ ಊರುಡು ಇತ್ತಿನ ಪೊರ್ತುಗು ಆರೋಗ್ಯೊಡು ಇತ್ತಿನಕುಲುಲಾ ನೆಲನೆಲ್ಲಿದ ಕಷಾಯ ಪರ್ ಂಡ ರೋಗ ಬರಂದಿಲೆಕ್ಕ ತಡೆಪೊಲಿ.
* ಭೇದಿ ಆಪುನೆಕ್ ನೆಲನೆಲ್ಲಿದ ಇರೆತ ದಂಟ್ ನ್ ಗುದ್ದುದು ಐತ ರಸನ್ ದೆತ್ತ್ ನಾಲ್ ಗಂಟೆಗ್ ಒರ ಪರೊಡು ಇಜ್ಜಂಡ ಅಗಿದ್ ತಿನೊಡು.
* ಚರ್ಮ ರೋಗಗ್ ನೆಲ ನೆಲ್ಲಿದ ಇರೆನ್ ಉಪ್ಪುದ ಒಟ್ಟುಗು ಅರೆತ್ದ್ ಪೂಜೋಡು ಅಪಗ ಕಮ್ಮಿ ಆಪುಂಡ್.
* ನೆಲ ನೆಲ್ಲಿ ಕುಷ್ಟ ರೋಗ, ಉಬ್ಬಸ, ಏಕತೆ ಬರ್ಪುನ ಕಮ್ಮಿ ಮಲ್ಪೆರೆ ಆಪುಂಡು ನೆತ್ತ ಮರ್ದ್.
* ಜಾಸ್ತಿ ಮೈ ರ್ದ್ ಪೋಪುನೆಕ್ಲಾ ನೆಲ ನೆಲ್ಲಿದ ಚಟ್ನಿ ವನಸ್ ದ ಒಟ್ಟುಗು ದೆತೊಂಡಾ, ಅತಂಡ ನೆಲ ನೆಲ್ಲಿದ ಕಷಾಯ ಪರೊಡು.
* ಬಂಜಿ ಬೇನೆಗ್ ನೆತ್ತ ಕಷಾಯ ಮಲ್ತ್ ಐಕ್ ಚೂರು ಮಂಜಲ್ ದ ಪೊಡಿ ಬುಕ್ಕೊ ಚೂರು ಇಂಗ್ ಪಾಡ್ದ್ ಪರೊಡು.
ಎಲ್ಯ ಜೋಕುಲೆಗ್ ಕಡಿಮೆ ಪ್ರಮಾನೊಡು ಕೊರೋಲಿ. ನೆರ್ದ್ ಜೋಕ್ಲೆಗ್ ಅಪಗಪಗ ಬರ್ಪುನ ಜ್ವರ, ಶೀತ, ತೆಮ್ಮ, ಕಮ್ಮಿ ಆಪುಂಡು. ಒಟ್ಟಿಗೆ ಬಾಯ್ದ ರುಚಿಲ ಜಾಸ್ತಿ ಆಪುಂಡು. ಅಂಚಾದ್ ಜೋಕುಲು ಜಾಸ್ತಿ ತೆನಸ್ ತಿನ್ಪುಲೆಕ ಆಪುಂಡು.
ಈ ದೈಕುಲು ಉಷ್ಣವಲಯ ಬುಕ್ಕೊ ದಿಂಜ ಬರ್ಸ ಮಳೆಬರ್ಪುನ ಪ್ರದೇಶಡ್ ತೂಯೆರೆ ತಿಕ್ಕುಂಡು.
ನುಂಗೆಲ್ ಜಾಗೆಡ್ ಬುಕ್ಕೊ ನೀರ್ ಜಾಸ್ತಿ ಉಂತುನ ಜಾಗೆಡ್ ಬಳಾಪುಜಿ.

## ತಳಿಕುಲು
ನವಕ್ರೀತ್

## ಬೇಸಾಯದ ಕ್ರಮ
ಈ ದೈನ್ ಬಿತ್ತ್ ಪಾಡ್ದ್ ಬುಲೆಪಾವೊಲಿ. ಸಮ ತಟ್ಟ್ ಪ್ರದೇಶಡ್ ಪೊಯ್ಯೇ ದೋಟ್ಟು ಬೇರೆಸಾದ್ ಒಂಜೇಲೆಕ ಬಿತ್ತೋಡು. ಏಪ್ರಿಲ್ ತಿಂಗೊಲು ಬಿತ್ತ್ ಪಾಡೆರೆ ಸರಿ ಆಯಿನ ಪೊರ್ತು.ಸಾಮಾನ್ಯ ವಾದ್ ೩೫ರ್ದ್ ೪೦ದಿನ ಪ್ರಾಯದ ೧೦-೧೫ ಸೆಂಟಿ ಮೀಟರ್ ಎತ್ತರದ ಈ ದೈಕುಲೆನ್ ೧೫×೧೦ ಸೆಂಟಿ ಮೀಟರ್ ಡ್ ಕೋಯ್ಯೋಡು.ಬುಕ್ಕೊ ನೀರ್ ಪಾಡೊಡು ಅಂಚಾಂಡ ದೈ ಬಾಡುಜಿ.
ಸಾಮಾನ್ಯವಾದ್ ಬರ್ಸ ಜೋರು ಬರ್ಪುನ ಪ್ರದೇಶಡು ನೀರ್ದ ಅವಶ್ಯಕತೆ ಉಪ್ಪುಜಿ.
ದೈ ಎಲ್ಯ ರೀತಿಡ್ ಉಪ್ಪುನೆರ್ದಾತ್ರ ಕಳೆ ಬರ್ಪುನ ಸಹಜ. ಆ ಕಳೆನ್ ೧೫ದಿನಕೊರಾ ದೆಪ್ಪೊಡು ಅಂಚಾಂಡ ಎಡ್ಡೆ.

## ಕೀಟ ಬುಕ್ಕೊ ರೋಗಲು
ಇರೆ ತಿನ್ಪುನ ಪುರಿ, ದಂಟ್ ದ ಕೀಟಳು ಮಾತಾ ಬರ್ಪುಂಡು. ಬುಕ್ಕೊ ಬೂದು ರೋಗಲ ಈ ದೈಕ್ ಹಾನಿ ಮಲಪುಂಡು.

## ಪಟಕುಲು

Keezharnelli Phyllanthus amarus.jpg|ನೆಲನೆಲ್ಲಿ ದಯ್ಯ್
Phyllanthus niruri.jpg|ನೆಲನೆಲ್ಲಿ ದಯ್ಯ್ ಟ್ ಪೂ
Phyllanthus amarus Schum.^ Thonn. - Flickr - lalithamba.jpg|ನೆಲನೆಲ್ಲಿ ದಯ್ಯಿಟ್ ಕಾಯಿ


## ಉಲ್ಲೇಕೊಲು

ವರ್ಗೊ:ತುಳುವೆರೆ ಆಟಿ ತಿಂಗೊಲು
ವರ್ಗೊ:ದೈಯಿ
ಭೀಷ್ಮ

**ಭೀಷ್ಮೆ** ಮಹಾಭಾರತೊದ ಒಂಜಿ ಪ್ರಮುಖ ಪಾತ್ರ. ಇಂಬ್ಯೆ ಶಂತನು ಬುಕ್ಕೊ ಗಂಗೆಯೆರೆನ ಮಗೆ. ಶಂತನು ಚಕ್ರವರ್ತಿಗ್ ಗಂಗೆಡ ಪುಟ್ಟ್‌ನ ಎಣ್ಮ ಜೋಕುಲೆಡ್ ಕಡೆತ್ತಾಯೆ. ದೇವವ್ರತ/ಸತ್ಯವ್ರತ ಪನ್ಪುನವು ಇಂಬ್ಯನ ಸುರುತ ಪುದರ್. ಅಷ್ಟವಸುಕುಲೆಡ ಒರಿ ಆಯಿನ ಇಂಬ್ಯೆ ವಸಿಷ್ಠ ಮುನಿನ ಶಾಪೊದ ಕಾರಣೊರ್ದು ಭೂಮಿಡ್ ಅವತರಿಸುವೆ. ಇಂಬ್ಯೆ ಶಾಸ್ತ್ರಜ್ಞಾನೊನು ದೇವರ್ಷಿ ಬೃಹಸ್ಪತಿರ್ದ್‌ಲಾ, ಶಸ್ತ್ರ ವಿದ್ಯೆಲೆನ್‌ ಋಷಿ ಭಾರದ್ವಾಜ, ಪರಶುರಾಮೆರೆರ್ದ್‌ಲಾ  ಕಲ್ತೊನುವೆ. ಆಯನ ಅಮ್ಮೆ ಶಂತನುನ ಸುಖಕ್ಕೋಸ್ಕರ ಆಜೀವನ ಬ್ರಹ್ಮಚರ್ಯ ಪಾಲಿಸುನ ಪ್ರತಿಜ್ಞೆನ್ ಮಲ್ಪುವೆ. ಇತ್ತೆಲಾ ಏರಾಂಡಲಾ ಪ್ರತಿಜ್ಞೆ ಮಲ್ತ್‌ದ್ ಅಯಿನ್ ತಪ್ಪಂದೆ ನೆರವೇರಿಸಯೆರ್ಂಡ ಅಯಿನ್‌ ಭೀಷ್ಮ ಪ್ರತಿಜ್ಞೆ ಪಂದ್ ಸಂಭೋದಿಸವೆರ್, ಭೀಷ್ಮೆರೆನ ಪ್ರತಿಜ್ಞಾ ನಿಷ್ಠೆ ಅತಿ ತೀವ್ರವಾಯಿನವು ಪಂಡ್‍ದೇ ಮಹಾಭಾರತೊಡು ಉಲ್ಲೇಖಿತವಾದ್‌ ಉಂಡು. ತನ್ನ ಸಚ್ಚಾರಿತ್ರ್ಯ ಬುಕ್ಕೊ ನಿಷ್ಠೆರ್ದ್‌‍ದಾದ್ ಬಹುಶಃ ಶ್ರೀಕೃಷ್ಣನರ್ದ್ ಬುಕ್ಕೊ ಭೀಷ್ಮೆರ್ ಮಹಾಭಾರತೊಡು ಅತ್ಯಂತ ಗೌರವಾನ್ವಿತ ವ್ಯಕ್ತಿ ಪಂದ್‍ ಲೆಪ್ಪವೊನುಬೆರ್. ಇಡೀ ಮಹಾಭಾರತದ ಆಗು ಹೋಗು, ಉಲಯಿ ಪಿದಯಿದ ವಿಚಾರೊಲೆನ್ ಭೀಷ್ಮೆರ್ ತೆರಿನಾರ್ ಆದ್ ಉಪ್ಪುವೆರ್.

## ಹಿನ್ನೆಲೆ
ಒರ ಎಣ್ಮ ಜನ ವಸುನಕುಲು (ಅಷ್ಟ ವಸುಕುಲು) ಅಕುಲಕುಲೆನ ಬುಡೆದಿನಕುಲೆನ ಒಟ್ಟುಗು ಸೇರೊಂದು ಮಹರ್ಷಿ ವಸಿಷ್ಠೆರೆನ ಆಶ್ರಮೊಗು ಪ್ರಯಾಣ ಬುಲೆಪವೆರ್. ಅಯಿಟ್ಟ್‌ ಒರಿ ವಸು 'ಪ್ರಭಾಸ'ನ ಬುಡೆದಿಗ್ ವಸಿಷ್ಠೆರೆನ ಆಶ್ರಮೊಡು ಇತ್ತ್‌ನ ಕಾಮಧೇನು ಬಾರೀ ಇಷ್ಟ ಆಪುಂಡು. ಕೇಂಡ್‌ನೆನ್ ಪೂರ ಕ್ಷಣಾರ್ಧೊಡು ಕೊರ್ಪುನಂಚಿನ ಈ ಗೋವು ಎಂಕ್ ಬೋಡು ಪನ್ಪುನ ದುರಾಸೆ ಆಲೆನ ಮನಸ್ಸ್‌ಡ್ ಉಂಡಾಪುಂಡು. ಕೂಡ್ಲೆ ತ್ವರೆ ಮಲ್ತ್‌ದ್ ಆಲ್ ತನ್ನ ಮನಸ್ಸ್‌ದ ಇಂಗಿತನ್‌ ಕಂಡನಿಡ ಪನ್ಪಲ್‌. ಬುಡೆದಿನ ಮಿತ್ತ್‌ದ ಅತೀವ ಪ್ರೀತಿರ್ದ್ ಆದ್ ಪ್ರಭಾಸೆ ಮಹರ್ಷಿಕುಲೆನ ಆಶ್ರಮೊರ್ದು ಕಾಮಧೇನುನು ಕಂಡ್‌ದ್ ಕೊನೊಪುನ ತೀರ್ಮಾನೊನು ಮಲ್ಪುವೆ. ಪ್ರಭಾಸನ ಈ ತೀರ್ಮಾನೊಗು ಒರಿನ ವಸುನಕುಲುಲಾ ತರೆಬಗ್ಗಾದ್ ಸಹಾಯ ಮಲ್ಪುವೆರ್. ಈ ಹಗರಣೊದ ಸಂಪೂರ್ಣ ವಿವರೊನು ತೆರಿನ ಮಹರ್ಷಿಕುಲು ವ್ಯಘ್ರರಾದ್ ಆ ಮಾತ ಅಷ್ಟ ವಸುನಕುಲು ಕೇವಲ ಸಾಮಾನ್ಯ ಮಾನವೆರಾದ್ ಭೂಮಂಡಲೊಡು ಜನಿಸಲೆಂದ್ ಶಾಪ ಕೊರ್ದ್‌ ಬುಡುಪೆರ್.

ಕೂಡಲೇ ಎಚ್ಚರಿಕೆ ಆಯಿನ ವಸುನಕುಲು ಮಹರ್ಷಿಲೆನ ಕೈತಡೆ ಪೋದ್ ಕ್ಷಮೆ ಕೇನುವೆರ್‌. ಬುಕ್ಕೊ ಎಂಕ್‌ಲೆಗ್ ಕೊರ್‌ನ ಶಾಪೊನು ಪಿರ ದೆಪ್ಪೊಡು ಪಂದ್ ಅರೆಡ ದೈನ್ಯವಾದ್‍ ಬೇಡೊನುವೆರ್. ಪ್ರಭಾಸನ್ ಹೊರತ್ ಪಡಿಸಾದ್ ನನ ಒರಿನ ಏಳ್ ವಸುಕುಲೆನ ಬೇಡಿಕೆನ್ ಮನ್ನಿಸಾಯಿನ ಮಹರ್ಷಿಕುಲು ಪೂರ್ಣ ಶಾಪೊನು ಪಿರ ಪಡೆಯೆರೆ ಆಪುಜಿ ಅಂಡಲಾ ಶಾಪೊಡು ವಿನಾಯಿತಿಯಾದ್ ಅಕುಲು ಮಾನವ ಜನ್ಮ ತಾಳ್‌ನ ಕೂಡಲೇ ಮರಣೊ ಪಡೆದ್‌ ಮುಕ್ತಿ ಹೊಂದುವೆರ್ಂದ್ ಸೂಚಿಸವೆರ್. ಆಂಡ ಹಗರಣೊಡು ಪ್ರಮುಖ ಆಯಿನ ಕಾರಣ ಪ್ರಭಾಸನ ಶಾಪೊನು ಪಿರ ಪಡೆಯೆರೆ ಮಹರ್ಷಿಕುಲು ನಿರಾಕರಿಸವೆರ್. ಆಂಡಲಾ ಪ್ರಭಾಸನ ಅನೇಕ ಕೋರಿಕೆಲೆನ್ ಕೇಂಡ್‌ನೆರ್ದ್ ಬುಕ್ಕೊ ಮೃದು ಧೋರಣೆ ತಳೆಯಿನ ಮಹರ್ಷಿಕುಲು ಆಯೆ ಮನುಷ್ಯೆ ಆದ್ ಸುಧೀರ್ಘ ಜೀವನೊನು ನಡೆಸವೊಡು ಬುಕ್ಕೊ ಅಯನ ಸಮಕಾಲೀನ ಕಾಲ ಘಟ್ಟೊಡು ಆಯನ್ ಸರಿಗಟ್ಟುನ ಮನುಷ್ಯೆರೇ ಇಜ್ಜಂದಿನಂಚ ಆದ್, ಪುದರ್ ಪೋಯಿನ ವ್ಯಕ್ತಿಯಾದ್ ಬದುಕುನಂಚ ಅನುಗ್ರಹ ಮಲ್ಪುವೆರ್. ಉಂದುವೇ ಪ್ರಭಾಸೆ ಶಾಪ ನಿಮಿತ್ತ ಗಂಗೆ ಬುಕ್ಕೊ ಶಂತನುನ ಎಣ್ಮನೇ ಮಗೆ ದೇವವ್ರತೆ ಆದ್ ಪುಟ್ಟುವೆ. ಬುಕ್ಕೊ ದುಂಬುಗು ಭೀಷ್ಮೆ/ಭೀಷ್ಮಾಚಾರ್ಯೆ ಪಂಡ್‌ದ್ ಪ್ರಸಿದ್ಧಿ ಪಡೆಪೆರ್.

## ಆಕರೊಲು
* ಆನ್ಲೈನ್ ಡ್ ಮಹಾಭಾರತದ ಆಂಗ್ಲ ಆವೃತ್ತಿ
* ಭೀಷ್ಮ ಆಂಗ್ಲ ವಿಕಿಪೀಡಿಯಾ ಪುಟ

## ಉಲ್ಲೇಕೊಲು



ವರ್ಗೊ:ಮಹಾಭಾರತದ ಪಾತ್ರೊಲು
ನಿರೀಕ್ಷ ಶೆಟ್ಟಿ

**ನಿರೀಕ್ಷ ಶೆಟ್ಟಿ** ತುಳು ಚಿತ್ರೊಲೆಡ್ ತೂವೆರೆ ತಿಕುನ ನಟಿ

## ಪುಟ್ಟು
ನಿರೀಕ್ಷ ಶೆಟ್ಟಿ 9 ಸೆಪ್ಟೆಂಬರ್ 1997ಗ್ ಪುಟ್ಟಿನಿ.ಆರೆನ ಪೊಪ್ಪನ ಪುದರ್ ಚಿತ್ತರಂಜನ್ ಶೆಟ್ಟಿ ಅಮ್ಮನ ಪುದರ್ ಸುಜಾತ ಶೆಟ್ಟಿ.‌

## ವಿದ್ಯೆ
ಉಂಬೆರ್ ಸುರೂ ಕಲ್ತಿನಿ‌ ಮುಂಬೈದ ಲೊರೆಟೋ ಕನ್ವೇಂಟ್ ಶಾಲೆಡ್. ಅವೆರ್ದ್ ಬುಕ್ಕ ಪುತ್ತೂರುದ ಸುಧಾನ ರೆಸಿಡೆಂಟಲ್ ಸ್ಕೂಲ್ ಡ್ ಕಲ್ತೆರ್. ಬುಕ್ಕ ಸುಳ್ಯದ ಕೆ.ವಿ.ಜೆ ಡ್ ದುಂಬುದ ವಿದ್ಯೆ ಕಲ್ತೆರ್.

## ಫಿಲ್ಮೋಗ್ರಾಫಿ
ಕಾಲೇಜ್ ಡ್ 2ನೇ ವರ್ಷ ಕಲ್ತೋಂದುಪ್ಪುನಗ ಕಿಶೋರ್ ಮೂಡಬಿದ್ರೆ ನಿರ್ದೇಶನೆ ಮಂತಿನ ಅಪ್ಪೆ ಟೀಚರ್ ಪನ್ಪಿನ ತುಳು ಚಿತ್ರೊಡು ನಟಿ ಆದ್ ನಟನೆ ಮನ್ಪೆರೆ ಸುರು ಮಂತೆರ್.

## ಉಲ್ಲೇಕೊಲು

ವರ್ಗೊ:ವ್ಯಕ್ತಿಲು
ವರ್ಗೊ:ತುಳು ಸಿನೆಮೊ ನಟೆರ್
ವರ್ಗೊ:ತುಳು ಜನಕುಲು
ಸುಧೀರ್ ಅತ್ತಾವರ್

ಮೇರ್ ಮಂಗಳೂರುದ ಅತ್ತಾವರ ಪನ್ಪಿ ಊರುಡು ಪುಟ್ಟುದಿನಾರ್.
ಶಾಂಭವಿ ಸುದೆ

**ಶಾಂಭವಿ ಸುದೆ** ಪಶ್ಚಿಮ ಘಟ್ಟೊದ ಕುದುರೆಮುಖೊಡು ಪುಟ್ಟುನ ಈ ಸುದೆ, ಪೂರ್ವೊಡ್ದ್ ಪಶ್ಚಿಮದ ಕಡೆಕ್ ಪೋದು ದಕ್ಷಿಣ ಕನ್ನಡದ ಮುಲ್ಕಿದ ಕಯ್ತಲ್ ಅರಬ್ಬಿ ಸಮುದ್ರೊನು ಸೇರುಂಡು. ಸುಮಾರ್ ೬೦ ಕಿಲೋ ಮೀಟರ್ ಉದ್ದ ಉಪ್ಪಿನ ಈ ಸುದೆ, ಎಲ್ಯ ಸುದೆ ಆಂಡಲಾ, ಉಂದು ಪರಪುನ ಕಯ್ತಲ್ದ ಊರುದಕಲು, ನೀರ್ ಗಾದ್ ಉಂದೆಕ್ಕೆ ಅವಲಂಬಿತರಾದುಲ್ಲೆರ್. ಬಾರೀ ಜೀವ ವೈವಿಧ್ಯ ಇತ್ತಿನ ಈ ಸುದೆಟ್ ಮೀನು ಪತ್ತುನೆನ್ ಜನ ಮಲ್ಪುವೆರ್. ಮಾತ್ರ ಅತ್ತಾವಂದೆ ಕ್ರಷಿಕ್ ಲಾ ಈ ಸುದೆತ್ತ ನೀರ್ ಉಪಯೋಗೊಗು ಬರ್ಪುಂಡು.

## ಜಲಪಾತ ಬುಕ್ಕೊ ಅಣೆಕಟ್ಟು
ಕಾರ್ಕಳದ ನಿಟ್ಟೆಡ್ ಈ ಸುದೆ ಪೊರ್ಲುದ ಜಲಪಾತೊನ್ ಉಂಡುಮಲ್ದ್ ಂಡ್. ಉಂದೆನ್ ಅಲ್ಪ ಪರಪ್ಪಾಡಿ ಫಾಲ್ಸ್ ಪಂಡ್ದ್  ಲೆಪ್ಪುವೆರ್. ನೀರ್ ಗಾದ್ ಎಲ್ಯ ಅಣೆಕಟ್ಟ್ ಲೆನ್ ಈ ಸುಧೆಕ್ ಕಟ್ಟ್ ದೆರ್. ನಿಟ್ಟೆದಲ್ಪ ಉಪ್ಪುನ ಅಣೆಕಟ್ಟ್ ನ್  ಮುಲ್ಕಿ ಡಾಮ್ ಪಂಡ್ದೇ ಲೆಪ್ಪುವೆರ್. ಕಡಲ್ ನ್ ಸೇರುನೆಡ್ದ್ ಒಂತೆ ದುಂಬು ಸಂಕಲಕರಿಯ, ಬಳ್ಕುಂಜೆ, ಪಲಿಮಾರ್ ದಲ್ಪ ಲಾ ಉಂದೆಕ್ಕ್ ಎಲ್ಯ ಅಣೆಕಟ್ಟ್ ಉಂಡು.
## ನೀರ್ ದ ಗೊಬ್ಬು
ಮರಿಯಲ ಬುಂಡ ಬೇತೆ ಪೂರಾ ಕಾಲೊಡುಲಾ ಶಾಂತವಾದ್ ಪರಪುನ ಈ ಸುದೆ, ನೀರ್ ಗೊಬ್ಬುಲೆಗ್ ಮಸ್ತ್ ಪ್ರಸಿದ್ಧವಾದುಂಡು.  ಈ ಸುದೆಟ್ ಕಯಾಕಿಂಗ್( ಎಲ್ಯ ಓಡೊದ ಗೊಬ್ಬು)ಗ್ ಜನ ಬರ್ಪೆರ್.

## ಪುರಾಣೊಡು ಶಾಂಭವಿ ಸುದೆ
ಪುರಾಣೊಡು ಉದೆತ್ತ ಉಲ್ಲೇಖ ಯಕ್ಷಗಾನ ಪ್ರಸಂಗ ಬಪ್ಪನಾಡು ಕ್ಷೇತ್ರ ಮಹಾತ್ಮೆಡ್ ಬರ್ಪುಂಡು.

ವರ್ಗೊ:ತುಳುನಾಡ್‍ದ ಸುದೆಕ್‍ಲು
ಬಾರೆ ಪೂ

**ಬಾರೆ ಪೂ** ಉಂದು ಒಂಜಿ ಜಾತಿದ ಪೂ. ಈ ದಯಿ ತೂಯೆರೆ ಬಾರೆದಲೆಕೊ ಮೆತ್ತನೆ ಉಪ್ಪುನೆರ್ದ್ ಉಂದೆನ್ ಅಂಚ ಲೆಪ್ಪೆರೆ ಯಾವು.

## ಉಲ್ಲೇಕೊಲು

ವರ್ಗೊ:ದಯಿಕುಲು
ಜೈ ತುಳುನಾಡ್

**ಜೈ ತುಲುನಾಡ್ (ರಿ)** ಪನ್ಪಿನವು ತುಲುನಾಡ್ಡ್ ಉಪ್ಪುನ ತುಲುವೆರೆನ ಒಂಜಿ ಸಂಘಟನೆ. ಉಂದು ತುಲು ಬಾಸೆ ಬುಕ್ಕೊ ತುಲು ಲಿಪಿ, ತುಲು ಸಂಸ್ಕೃತಿದ ಒರಿಪುಗೋಸ್ಕರ ಬೇಲೆ ಮಲ್ಪುನಂಚಿನ ಸಂಘಟನೆ. ಉಂದು ೨೦೧೪ ಆಗೋಸ್ತು ೧೦ ಕ್ಕ್ ಮೂಲ್ಕಿಡ್ ಸುರು ಆಂಡ್ ಅವೆಡ್ದ್ ಬುಕ್ಕೊ ೨೦೧೫ ಅಗೋಸ್ತು ೧೦ ಕ್ಕ್ ನೊಂದಾವಣೆ ಆಂಡ್. ಅವೆಡ್ದ್ ಬುಕ್ಕೊ ಇನಿ ಮುಟ್ಟ ತುಲುನಾಡ್ದ ತುಲು ಬಾಸೆ, ತುಲುವೆರೆನ ಪರಪೋಕುಲೆನ ಒರಿಪುಗೋಸ್ಕರ  ಪೊರಂಬೊಂದುಂಡು. ತುಲು ಲಿಪಿ ಕಲ್ಪೆರೆ ಅಸಕ್ತಿ ಇತ್ತಿನಕುಲೆಗ್ ಅನ್ಲೈನ್ ಅಂಚನೆ ಆಫ್ಲೈನ್ ಮುಖಾಂತರ ತುಲುಲಿಪಿ ಕಲ್ಪಾಪಿನಂಚಿನ ಬೇಲೆ ಮಾನ್ತೊಂತುಂಡು.

thumb|ತುಳುಲಿಪಿ

## ಬೇಲೆಲು

### ಸಂವಿಧಾನೊಡು ತುಳುಬಾಸೆ ಸೇರ್ಪಡೆ
ತುಳು ಬಾಸೆಗ್ ಸಂವಿಧಾನೊದ ೮ನೇ ಪರಿಚ್ಚೇದೊಡು ಸ್ಥಾನಮಾನಾ ತಿಕ್ಕೊಡು ಪನ್ಪಿ ಬೇಡಿಕೆನ್ ಸಾಮಾಜಿಕ ಜಾಲ ತಾಣದ ಮುಖಾಂತರ ಅಭಿಯಾನ ಮಲ್ತಂಡ್.

### ನಂಬೊಲಿಗೆದ ರಕ್ಷಣೆ
ಜೈ ತುಲುನಾಡ್ (ರಿ) ಸಂಘಟನೆ ತುಲುವೆರೆನ ನಂಬಿಕೆದ ಬೂತಾರಾದನೆ ಬುಕ್ಕೊ ನಾಗಾರಾದನೆನ್ ನಿಂದನೆ ಮಲ್ಪುನಕುಲೆನ ವಿರುದ್ದ ಕಾನೂನು ರೀತಿದ ಪೊರಂಬಾಟ ಮಲ್ತೊಂದು ನಮ್ಮ ಸಂಪ್ರದಾಯ, ಧರ್ಮೊನು ಒರಿಪುನ ಕೆಲಸ ಮಲ್ತೊಂದುಂಡು.

### ಬಲೆ ತುಲು ಲಿಪಿ ಕಲ್ಪುಗ
ತುಲುನಾಡ್‌ದ ಮಾತ ಜನಕುಲು ತುಲು ಲಿಪಿನ್ ಕಲ್ಪಾವೊಡು ತುಲುನಾಡೊರ್ಮೆ  ಉಪ್ಪುನ ಸಂಘ ಸಂಸ್ಥೆಲೆನ್ ಒಟ್ಟು ಪಾಡೊಂದು ದೇಶ - ವಿದೇಶೊಡುಲಾ ತುಲು ಲಿಪಿನ್ ಕಲ್ಪಾವೊಂದುಂಡು. ತುಲುನಾಡೊರ್ಮೆ 50 ಮುಟ್ಟ ಆಫ್‌ಲೈನ್ ಕಜ್ಜಕೊಟ್ಯ ಅಂಚೆನೆ ಆನ್‌ಲೈನ್‌ಡ್ 150ಡ್ದ್ ಜಾಸ್ತಿ ಕಜ್ಜಕೊಟ್ಯೊಲು ನಡತ್‌ದ್ಂಡ್.

### ತುಳು ಬರವು ಫಾಂಟ್
"ತುಳು ಬರವು" ಪನ್ಪಿ ತುಳು ಫಾಂಟ್‌ನ್ ಬೊಲ್ಪುಗು ಕನತ್ಂಡ್. ಜನೊಕುಲು ತಂಕುಲೆನ ಮೊಬೈಲ್ ಬುಕ್ಕೊ ಕಂಪ್ಯೂಟರ್‌‌ಡ್ ತುಳು ಟೈಪ್ ಮಲ್ಪೆರೆ ಈ ಫಾಂಟ್‌ನ್ ಗಳಸೊಲಿ. ಈ ಬರವು ಫಾಂಟ್‌ನ್ ತುಳು ಅಕಾಡೆಮಿದ ಯುನಿಕೋಡ್ ಲಿಪಿದ ಲೆಕ್ಕೊ ತಯಾರ್ ಮಲ್ತ್‌ದೆರ್. ಉಂದು ಮಸ್ತ್ ಬೋರ್ಡ್‌, ಬ್ಯಾನರ್‌, ಲೆಪ್ಪೋಲೆ ಬುಕ್ಕೊ ಬೇತೆ ಮಾತೆಡ್ ತುಳು ಲಿಪಿನ್ ಗಳಸೆರೆ ಜನೊಕುಲೆಗ್  ಉಪಯೋಗ ಆಪುಂಡು.

### "ಕೊಪ್ಪರಿಗೆ" ಆನ್‌ಲೈನ್ ತುಳು ನಿಘಂಟು
ಆನ್‌ಲೈನ್ ತುಳು ನಿಘಂಟಾಯಿನ "ಕೊಪ್ಪರಿಗೆ" ನ್  ಬುಡುಗಡೆ ಮಲ್ತ್ಂಡ್, ಉಂದೆಡ್ದ್ ಜನೊಕುಲು ಕೆಲವು ಪದೊಕುಲೆಗ್ ಅರ್ಥೊನು ನಾಡೊಲಿ, ಗಳಸಂದೆ ಅರಿದ್ ಪೋಯಿನ ತುಳು ಪದೊಕುಲೆನ್ ಪಿರಗಳಸುಲೆಕ್ಕೊ ಮಲ್ಪೊಲಿ. ಈ ನಿಘಂಟ್‌ಡ್ದ್  ಇಂಗ್ಲಿಷ್, ಹಿಂದಿ, ಮಲಯಾಳಂ, ತಮಿಳು, ತೆಲುಗು ಬುಕ್ಕೊ ಕನ್ನಡೊಡು ಒವ್ವೆ ತುಳು ಪದೊತ ವಿವರಣೆದೊಟ್ಟುಗು ಅರ್ಯಥೊನು ಪಡೆವೊಲಿ. ಈ ನಿಘಂಟಿದ ವಿಶೇಷತೆ ಪಂಡ ಪದೊಕುಲೆನ್ ತುಳು ಲಿಪಿಡ್ ಬರೆತ್ಂಡ್ ಬುಕ್ಕೊ ಪ್ರತಿ ಪದೊತ ಉಚ್ಚಾರಣೆ ಧ್ವನಿಮುದ್ರಿತ ಧ್ವನಿ ರೂಪೊಡು ತಿಕ್ಕುಂಡು.

### ಪೊರ್ಲು ತುಲುನಾಡ್ ಗೋಡೆ ಬರವು ಅಭಿಯಾನ
ಕುಡ್ಲ ಪೇಂಟೆದ ಜ್ಯೋತಿ ಬಲ್ಮಠಡ್ ಉಪ್ಪುನ ಸರಕಾರಿ ಮಹಿಳಾ ಕಾಲೇಜ್ದ ಕೈತಲ್ ತುಲು ಬಾಸ, ಸಂಸ್ಕೃತಿ, ಆಚಾರ ವಿಚಾರ, ಲಿಪಿಕ್ ಸಂಬಂದ ಪಟ್ಟಿನ ವಿಚಾರೊನು ತೆರಿಪಾವುನ ಉದ್ದೇಶ ದೀವೊಂದು "ಪೊರ್ಲು ತುಲುನಾಡ್" ಪನ್ಪಿನ ಗೋಡೆ ಬರವು ಅಭಿಯಾನೊ ಮಲ್ದ್ಂಡ್.

## ಬೊಮ್ಮನೊ
*ಜೈ ತುಲುನಾಡ್ (ರಿ) ಸಂಗಟನೆ 2021 ನೇ ಸಾಲ್ದ ಕರ್ನಾಟಕ ತುಳು ಸಾಹಿತ್ಯ ಅಕಾಡೆಮಿದ "ವಿಶೇಷ ಸಂಘಟನಾ ಪುರಸ್ಕಾರ" ಪಡೆತ್ಂಡ್
*ಜೈ ತುಲುನಾಡ್ (ರಿ) ಸಂಘಟನೆ 2022 ನೇ ಸಾಲ್ದ ಕರ್ನಾಟಕ ತುಳು ಸಾಹಿತ್ಯ ಅಕಾಡೆಮಿದ "ವಿಶೇಷ ಸಾದನಾ ಪ್ರಶಸ್ತಿ" ಪಡೆತ್ಂಡ್

## ಉಲ್ಲೇಕೊಲು

## ಪಿದಯಿದ ಕೊಲಿಕ್ಕೆಲು
* Official Website of Jai TulunadⓇ
* ಕೊಪ್ಪರಿಗೆ ಪದೊಪತ್ತಾಯೊ
* ಗೇನತ ಸಿರಿ

ವರ್ಗೊ:ತುಳು
ವರ್ಗೊ:ತುಲುಲಿಪಿ
ವರ್ಗೊ:ಇತಿಹಾಸೊ
ಕಲ್ಲಿ

ಉಂದು ಒಂಜಿ ಜಾತಿದ ದಯಿ. ಉಂದೆನ್ ಕ್ಯಾಟಸ್ಸ್ ಪಂದ್ ಪನ್ಪೆರ್.

## ಉಲ್ಲೇಕೊಲು

ವರ್ಗೊ:ದಯಿಕುಲು